hotchpotch/miracl-hf-unified huggingface dataset:
আনতারা
আনতারা একটি ইন্দোনেশিয়ান সংবাদ সংস্থা, যেটি রাষ্ট্রীয় মালিকানাধীন প্রতিষ্ঠান বিষয়ক মন্ত্রণালয়ের অধীনে একটি বেসরকারি কোম্পানী হিসেবে সংগঠিত। এটি দেশটির জাতীয় সংবাদ সংস্থা, যেটি অনেক অভ্যন্তরীণ গণমাধ্যম সংস্থার জন্য সংবাদ প্রতিবেদন সরবরাহ করে থাকে। এটিই একমাত্র স্বীকৃত সংবাদ সংস্থা যারা বিদেশী সংবাদ সংস্থাগুলির তৈরি করা সংবাদ উপকরণ ইন্দোনেশিয়ায় পরিবেশন করার জন্য অনুমোদন প্রাপ্ত।
১৯৩৭ সালে এই সংবাদ সংস্থাটি প্রতিষ্ঠিত হয়, যখন এই দেশটি ডাচ সাম্রাজ্যের একটি উপনিবেশ ছিল; স্বাধীনতা সংগ্রামীরা ডাচ-মালিকানাধীন আনিতা সংবাদ সংস্থা কর্তৃক স্থানীয় খবর পরিবেশনে স্বল্পাহারের কারণে অসন্তুষ্ট ছিলো। ১৯৪২ সালে জাপান কর্তৃক আগ্রাসনের স্বীকার হওয়ার পর আনতারার কার্যক্রম ডোইমি সুসিন সংবাদ নেটওয়ার্ক কর্তৃক নিয়ন্ত্রিত হতো। ইন্দোনেশিয়ার স্বাধীনতার ঘোষণার সম্প্রচারে এই প্রতিষ্ঠানটির কর্মীরা বিশেষ গুরুত্বপূর্ণ ভূমিকা পালন করে এবং যুদ্ধের শেষে এই অঞ্চলে ডোইমির স্থাপনকৃত সুবিধাগুলির নিয়ন্ত্রণ গ্রহণ করে। সংস্থাটির বেসরকারী ব্যবস্থাপনায় পরিচালিত হওয়া অব্যাহত ছিলো ১৯৬০'এর দশকে রাস্ট্রীয় নিয়ন্ত্রণে আসার পূর্ব পর্যন্ত, যখন সরকার তার লক্ষ্য হিসাবে ঔপনিবেশিকতার পরিবর্তে জাতি গঠনের প্রতি গুরুত্ব দেয়ার বিষয়ে সিদ্ধান্ত নেয়। আনতারা একটি সংস্থা হয়ে ওঠে যার মাধ্যমে রাষ্ট্র তার নীতিগুলি উপস্থাপন করতে পারে।
১৯৯০-এর দশকের শেষের দিকে রাজনৈতিক সংস্কারের প্রেক্ষাপটে, আনতারা সরকার সম্পর্কিত তার প্রতিবেদনসমূহ স্বাধীনভাবে প্রকাশ করতে শুরু করে এবং ২০০৭ সালে রাষ্ট্রীয় মালিকানাধীন সংস্থা হিসেবে পুনর্গঠিত হয়। তথাপি, গণমাধ্যম বিশেষজ্ঞগণের মতে, সরকারের সঙ্গে দীর্ঘ সম্পর্কের কারণে একটি নিরপেক্ষ সংবাদ সংস্থা হওয়া এর জন্য কঠিন হয়ে পড়েছে। ২০১২ সালের ১৩ ডিসেম্বর আনতারা তার ৭৫তম বার্ষিকী উদযাপন করেছে।
অনতারা ১৯৩৭ সালের ১৩ ডিসেম্বর তারিখে ডাচ ইস্ট ইন্ডিজের ঔপনিবেশিক রাজধানী বাতাভিয়ায় (পরবর্তীতেঃ জাকার্তা) প্রতিষ্ঠিত হয়। এটি প্রতিষ্ঠার আগে, ডমিনিক উইলিম বেরিট্টি আনিতা প্রতিষ্ঠা করেন, ইন্ডিজের প্রথম সংবাদ সংস্থা হিসাবে, কয়েকটি ডাচ ও আদিবাসী সংস্থারও অস্তিত্ব ছিল সেসময়, কিন্তু একই সমান পরিচিতি অর্জন করতে পারেনি সেগুলি। একটি ডাচ সংস্থা হিসাবে আনিতা খুব কমই তার প্রচারিত সংবাদের ক্ষেত্রে স্থানীয় বিষয়াবলীকে অন্তর্ভুক্ত করতো। এই কৃচ্ছতা সাধনের ফলাফল হিসাবে স্বাধীনতা আন্দোলনে নেতৃত্বদানকারী কর্মী সোয়েমানাং সোয়েরজোয়িনোত এবং আলবার্ট মানোয়েমপাক সিপাহোইতারের মধ্যে অসন্তোষের সৃষ্টি করে, যারা অবশেষে একটি পৃথক সংবাদ সংস্থা গঠন করার সিদ্ধান্ত নেয়।
টীকা
উদ্ধৃতি
গ্রন্থপঞ্জী
ইন্দোনেশিয়া-কেনিয়া সম্পর্ক
ইন্দোনেশিয়া-কেনিয়া সম্পর্ক, ইন্দোনেশিয়া এবং কেনিয়া এর মধ্যকার দ্বিপাক্ষিক বৈদেশিক সম্পর্ককে নির্দেশ করে। কেনিয়ার রাজধানী নাইরোবিতে ইন্দোনেশিয়ার স্থায়ী দূতাবাস রয়েছে। কেনিয়ায়, ইন্দোনেশিয়ার দূতাবাসের নিকটই, মরিশাস, সিসিলি, এবং উগান্ডা সম্পর্কিত দায়িত্ব এবং বিষয়াবলী ন্যস্ত রয়েছে। তবে, ইন্দোনেশিয়ায় এখনও কেনিয়ার কোন স্থায়ী দূতাবাস নেই। মালয়েশিয়ার রাজধানী কুয়ালালামপুর এ অবস্থিত কেনিয়ার দূতাবাসের মাধ্যমেই, ইন্দোনেশিয়া সম্পর্কিত বিষয়াবলী এবং দায়িত্ব সম্পন্ন করা হয়। তবে দুই দেশের মধ্যকার সম্পর্ক অত্যন্ত আন্তরিক। পাশাপাশি দেশদুটি বিভিন্ন আন্তর্জাতিক ও বহুজাতিক সংস্থা যেমন: বিশ্ব বাণিজ্য সংস্থা (ডব্লিউটিও) এবং জোট-নিরপেক্ষ আন্দোলন (ন্যাম) এর সদস্য।
ইন্দোনেশিয়া ও কেনিয়া এর মধ্যকার আনুষ্ঠানিক কূটনৈতিক সম্পর্ক প্রতিষ্ঠিত হয় ১৯৭৯ সালের জুলাই মাসে। সে সময় দারুস সালাম, তানজানিয়াতে অবস্থিত ইন্দোনেশিয়ার দূতাবাসের মাধ্যমে কেনিয়া সম্পর্কিত কূটনৈতিক ও অন্যান্য কার্যক্রম সম্পন্ন করা হত। পরবর্তীতে ১৯৮২ সালের এপ্রিল মাসে, আনুষ্ঠানিকভাবে নাইরোবিতে ইন্দোনেশিয়ার দূতাবাস স্থাপিত হয়।
২০০৮ সালের ১৯ জুন, নাইরোবিতে, ইন্দোনেশিয়া এবং কেনিয়া, দুই দেশের মাঝে একটি যুগ্ম কমিশন গঠনের লক্ষ্যে, এই দুই দেশের পররাষ্ট্র মন্ত্রীগণ একটি সমঝোতা স্মারকে সাক্ষর করেন। এই কমিশন, দুই দেশের সমন্বয় ও সমঝোতার খাতের বিস্তৃতি ও উন্নতি এবং এর পাশাপাশি দ্বিপাক্ষিক সমস্যার সমাধানে কাজ করে। ২০০৮ সালের ২-৪ ডিসেম্বর, ইন্দোনেশিয়ার রাজধানী জাকার্তায় এই কমিশনের প্রথম বৈঠক অনুষ্ঠিত হয়। বৈঠকে, কমিশন, অর্থনীতি, বাণিজ্য, সমাজ ও সংস্কৃতি এবং কারিগরি প্রভৃতি খাতে সমন্বয় বাড়ানোর ব্যাপারে সম্মত হয়। এর পাশাপাশি, দুই দেশের মানুষের যোগাযোগ বৃদ্ধির লক্ষ্যে, কমিশন কূটনৈতিকদের প্রশিক্ষণ, জঙ্গিবাদ বিরোধী পদক্ষেপ এবং ক্রীড়া প্রশিক্ষণ প্রভৃতি খাতে সমন্বয়ের সম্ভাবনা এবং তা বাড়ানোর ব্যাপারে সম্মত হয়।
কেনিয়াতে ইন্দোনেশিয়ার প্রধান রপ্তানি পণ্য হল, অপরিশোধিত পাম তেল, আসবাব, যন্ত্রপাতি, পরিবহণ উপকরণ, টেক্সটাইল এবং পোশাক। অপরদিকে ইন্দোনেশিয়ায় কেনিয়ার রপ্তানি পণ্য হল, কালো চা, সিসাল আঁশ, তামাক এবং ফুল।
প্রায় প্রতিবছরই কেনিয়া ও ইন্দোনেশিয়ার মধ্যকার বাণিজ্যে, বাণিজ্য ঘাটতি দেখা যায় এবং এই ঘাটতি কেনিয়ার থাকে। ২০০৯ সালে ইন্দোনেশিয়ার কাছে ২৩৫.৪ মিলিয়ন (২৩.৫৪ কোটি) মার্কিন ডলার ছিল। সে বছর ইন্দোনেশিয়া, কেনিয়ায় পণ্য রপ্তানি করে আয় করে ২৪২.৭ মিলিয়ন (২৪.২৭ কোটি) মার্কিন ডলার। অপরপক্ষে কেনিয়া, ইন্দোনেশিয়ায় পণ্য রপ্তানি করে আয় করে ৭.৩২ মিলিয়ন (৭৩.২ লক্ষ) মার্কিন ডলার।
ইন্দোনেশিয়ার জনমিতি
২০১০ সালের জাতীয় আদমশুমারি প্রতিবেদন অনুযায়ী ইন্দোনেশিয়ার জনসংখ্যা ২৩৭.৬৪ মিলিয়ন, এবং এটি ২০১৫ সালে ২৫৫.৪ মিলিয়ন জনসংখ্যায় পৌছাতে পারে। জাভা দ্বীপে মোট জনসংখ্যার ৫৮% লোকের বাস, এটি বিশ্বের সবচেয়ে জনবহুল দ্বীপ।
১৯৬৭ সাল থেকে গৃহীত কার্যকর পরিবার পরিকল্পনা কার্যক্রমের প্রেক্ষিতে ২০১০ সালে শেষ হওয়া দশকের শেষের দিকে এসে ইন্দোনেশিয়ার জনসংখ্যা বৃদ্ধির হার ছিল ১.৪৯ শতাংশ। এই হারে জনসংখ্যা বৃদ্ধি পেলে ইন্দোনেশিয়ার জনসংখ্যা মার্কিন যুক্তরাষ্ট্রের বর্তমান জনসংখ্যাকে অতিক্রম করতে পারবে ২০৪৩ সালে, যদি এই সময়ের মধ্যে যুক্তরাস্ট্রের জনসংখ্যা বৃদ্ধি না-পায় এবং এর ফলেশ্রুতিতে চীন ও ভারতের পরে বিশ্বের তৃতীয় বৃহত্তম জনসংখ্যার বহুল দেশ হয়ে উঠবে। কারো কারো মতে, ইন্দোনেশিয়ার বিশ্বের তৃতীয় বৃহত্তম জনবহুল দেশ হয়ে উঠা রুখতে পরিবার পরিকল্পনা সম্পর্কিত নীতিমালাটি ১৯৬৭ সালের কর্মসূচীর উপর ভিত্তি করে পুনরায় চালু হওয়া উচিত; তবে এই লক্ষ্যে অগ্রসর হওয়া ভীষনভাবে বাধাগ্রস্থ হবে ধর্মীয় মতাদর্শগত মতামতের কারনে, যেখানে পরিবার পরিকল্পনা পদ্ধতি অনুসরণ করাকে স্রস্টার প্রতি কৃতজ্ঞ না-হওয়ার সমতুল্য হিসাবে গণ্য করা হয়।
বর্তমানে ইন্দোনেশিয়ার জনকাঠামোতে তরুণ বয়সী জনসংখ্যার আধিক্য পরিলক্ষিত হচ্ছে। এখানকার বর্তমান মধ্যবয়সের বিন্দু হচ্ছে ২৮.২ বছর; অর্থ্যাৎ, দেশটির অর্ধেক জনসংখ্যার বয়স এরচেয়ে কম এবং অবশিষ্ট অর্ধেক জনগোষ্ঠীর বয়স এর অধিক।
নৃগোষ্ঠীগত দিক থেকে এই দেশটিতে নৃতাত্ত্বিক, ভাষাগত, ধর্মীয় প্রভৃতি বৈশিষ্ট্যের উপর ভিত্তি করে অসংখ্য জনগোষ্ঠী রয়েছে ছড়িয়ে ছিটিয়ে।
ইন্দোনেশিয়ার জনমিতিক গঠনে অপেক্ষাকৃত তরুণ জনসংখ্যার আধিক্য পরিলক্ষিত হয়। ২০১১ সালের অনুমানিক হিসাব অনুযায়ী, ইন্দোনেশিয়ার মধ্য বয়সী মান ২৮.২ বছর।
ইন্দোনেশিয়ার ৩০০-টিরও বেশি নৃগোষ্ঠীর বসবাস রয়েছে। এর মধ্যে ৯৫%-ই ইন্দোনেশিয়ার স্থানীয় বংশোদ্ভূত অধিবাসী। জাভানি জনগোষ্ঠী রয়েছে ১০০ মিলিয়ন (৪২%) - এরাই বৃহত্তম জনগোষ্ঠী এই দেশটিতে; তারপরে রয়েছি সুন্দানি জনগোষ্ঠী, যাদের সংখ্যা ৪০ মিলিয়ন (১৫%)।
ইন্দোনেশিয়া হচ্ছে বিশ্বের সবচেয়ে জনবহুল মুসলমান-সংখ্যাগরিষ্ঠ দেশ; ২০১০ সালের আদমশুমারি অনুসারে ইন্দোনেশিয়ার জনসংখ্যার প্রায় ৮৭.১৮% মুসলমান। জনসংখ্যার ৯.৮৭% খ্রিষ্টান ধর্মের অনুসারী (যার ৭০%-এর বেশি প্রোটেস্ট্যান্ট), ১.৬৯% হিন্দু, ০.৭২% বৌদ্ধ এবং অন্যান্য ধর্মের অনুসারী ০.৫৬%। বেশিরভাগ ইন্দোনেশিয়ান হিন্দুই বালিনিয় এবং আধুনিক ইন্দোনেশিয়ার অধিকাংশ বৌদ্ধরা তিয়ানগৌয়া নৃগোষ্ঠীর।
ইন্দোনেশিয়ার রাস্ট্রীয় ভাষা হলো ইন্দোনেশীয় ভাষা। এছাড়াও এখানে আরো অসংখ্য ক্ষুদ্র নৃগোষ্ঠীক ভাষা ব্যবহৃত হয়। হিসাব অনুসারে এখানে বর্তমানে ৭৩৭টি ভাষা ব্যবহৃত হয়; যার মধ্যে প্রধাাা হচ্ছে জাভানীয় ভাষা।
এলদিগুয
শাআমস আল-দিন ইলদেনিয, এলদিগুয অথবা  শামসেদ্দিন এলদেনিয (, মৃত্যুঃ ১১৭৫- ১১৭৬ খ্রিষ্টাব্দ) সেলজুক্ব সম্রাজ্যের একজন আতাবেগ ছিলেন পাশাপাশি এলদিগুযিদস (আহারবাইজানের আতাবেগ) রাজ বংশের প্রতিষ্ঠাতা ছিলেন, যা ককেসিয়ান আলবেনিয়া, ইরানি আজারবাইজান এবং বেশিরভাগ উত্তর-পশ্চিমা পার্সিয়ানদের ১২তম শতকের শেষ অর্ধেক থেকে ১৩ শতকের প্রাথমিক দশক পর্যন্ত  প্রভাব বিস্তার করে।
তিনি জন্মসূত্রে ছিলেন একজন কিপছাক। সেলজুক্ব সুলতান প্রথম মেহদির সাবেক উজির- কামাল দিন-আল সিমিরুমির ফ্রিডম্যান ছিলেন এবং পরে সুলতান মাস'উদ এর শাসনামলে (১১৩৪-১১৫২) তিনি আরানের সচিব পদে উপনীত হন। সেলজুক্ব রাজ্যে তিনি ছিলেন সবচেয়ে শক্তিশালী সীমান্তবর্তী আমির, তিনি পাশ্ববর্তী জর্জিয়া রাজ্যের ঘন ঘন আক্রমণকে প্রতিহত করার জন্য বিরাট সেনাবাহিনীর সাহায্য লাভ করেন। এর ফলে ১১৪৬ সালে তিনি নিজেকে আজারবাইজানের স্বাধীন শাসক হিসেবে ঘোষণা করেন। তিনি দ্বিতীয় সুলতান তঘরুল (১১৩২-১১৩৩; মাসুদের ভাই এবং পূর্বপুরুষ)  এর বিধবা স্ত্রী-কে বিয়ে করেন যিনি তাঁকে উক্ত রাজবংশীয় বিবাদে ( ১১৫২ সালে যা মাসুদের মৃত্যুর কারণ হয়ে দাঁড়ায়) হস্তক্ষেপের ব্যপারে অনুমতি দেয়। তিনি সফলতা লাভ করেন, ১১৬০ সালে, সুলায়মান শাহ এর পদচ্যুতি ঘটিয়ে তিনি তাঁর সৎ পুত্র আরস্লান বি. তঘরুল (১১৬০-১১৭৫) কে সুলতান পদে উপবিষ্ট করেন। আতাবেক এর খেতাব লাভ করে,  ইলদেনিয তখন সুলতানের প্রশাসকের প্রধান রক্ষাকর্তায় উপনীত হন।
পরে ইলদেনিয তাঁর পুত্র পালোয়ান এবং ইনাঞ্চ এর কন্যার বিয়ের ব্যবস্থা করেন। ইনাঞ্চ ছিলেন রে এর আমির। এই বিবাহ'র কারণ হলো উক্ত শক্তিশালী রাজবংশের বশ্যতা স্বীকার করা। পরবর্তীতে, ইনাঞ্চ ফার্স এবং ক্বাযভিনের আমিরদের সাথে মিত্রতা করেন এবং আরস্লানের ভাই মুহাম্মাদকে তাঁর পক্ষ ত্যাগ করানোর চেষ্টা করেন। ইলদেনিয দলত্যাগীদের সাথে যুদ্ধ ময়দানে সাক্ষাৎ করেন এবং জয় লাভ করেন, কিন্তু ইনাঞ্চ রে-তে পালিয়ে যান। ইলদেনিয পরে ইসাফান এ যায় এবং ফার্স, যাঙ্গি এর আতাবেককে বশ্যতা স্বীকারের জন্য বাধ্য করেন। শীঘ্রই তিনি ১১৬২ সালে ডিভিন শহরকে জর্জিয়ান আক্রমণ থেকে উদ্ধারের জন্য উত্তরে যাত্রা শুরু করেন। ইলদেনিযের নেতৃত্বে মুসলিম শাসকরা জর্জিয়ান রাজা তৃতীয় জর্জকে হারিয়ে দেন এবং তাঁর দেশে ফিরে যেতে বাধ্য করে। হামাদানে ফিরে, তিনি আরেকটি আক্রমণ প্রতিহত করার চেষ্টা চালান- সেই আক্রমণটি খোয়ারেযমিয়ানস কর্তৃক পরিচালিত হয় যিনি খোরাসানকে বিস্তৃত করার পরিকল্পনা করেন। খোয়ারেজমিয়ানস সরাসরি মোকাবিলা পরিহার করেন এবং ইলদেনিয বাহিনীকে হটিয়ে দেয়। তাদের বন্ধু ইনাঞ্চকে, ইলদেনিযের আবেদনের প্রেক্ষিতে ১১৬৯ সালে হত্যা করা হয়। খোয়ারেযমশাহ ১১৭২ এ মারা যান।
তাঁর মৃত্যুতে ১১৭৫-১১৭৬ সালের দিকে, ইলদেনিয তর্কসাপেক্ষে, সেলজুক্ব সম্রাজ্যের অনেক অংশের দে ফেক্তো মাস্টারে পরিণত হন। হামাদানের একটি মাদ্রাসায় তাঁকে সমাহিত করা হয় যা তিনি নিজে প্রতিষ্ঠা করেছিলেন।
ঘর্ষকাম
ফ্রট বা ফ্রটেজ হচ্ছে দুইজন মানুষের মধ্যে (সাধারণত সম-লিঙ্গের মধ্যে) ঘটিত এক প্রকারের যৌনকর্ম যাতে দুইজন সম্মুখভাবে সম্পূর্ণ নগ্ন হয়ে ওষ্ঠ চুম্বন করতে থাকেন এবং তাদের যৌনাঙ্গ আলিঙ্গত থাকতে পারে। এই যৌনক্রিয়াটি ইংরজিতে ফ্রটেজ নামেই বেশি পরিচিত যদিও এটি একটি স্ল্যাং ওয়ার্ড। বিভিন্ন যুগলদের মধ্যে এই ধরণের যৌনক্রিয়া জনপ্রিয় হয়ে ওঠে যখন পায়ুকাম এর ক্ষতি (ক্যান্সার বা অন্যান্য দুরারোগ্য ব্যাধি) সম্বন্ধে সবাই জানতে পারে। যদিও এটিকে সবসময় যৌনক্রিয়া হিসেবে ধরা নাও হতে পারে, এটাকে শুধু রোমান্টিক কর্মও অনেকে বলে থাকেন পুরো উলঙ্গ হওয়ার পরেও। ফ্রট সাধারণত খুবই অল্প সময় ধরে যুগলরা করে অর্থাৎ এটি একটি ক্ষণস্থায়ী যৌনক্রিয়া।
মেলান্দহ পৌরসভা
মেলান্দহ পৌরসভা বাংলাদেশের জামালপুর জেলার অন্তর্গত মেলান্দহ উপজেলা ২টি পৌরসভা।
বরখান জেলা
বরখান (, হচ্ছে পাকিস্তানের বেলুচিস্তান প্রদেশের একটি জেলা। এটি পাঞ্জাব প্রদেশের পূর্ব সীমারেখা সাথে সংযুক্ত হয়েছে এবং দক্ষিণে ডেরা বুগতির বেলুচিস্তান জেলা, পশ্চিমে কোহলু জেলা, উত্তর-পশ্চিমে লররেঈ জেলা, এবং উত্তরে মুসাখেল জেলা অবস্থিত। জেলাটির প্রধান সদর দপ্তর বরখান শহর। ১৯৯১ সালের ৩১ ডিসেম্বর একটি পৃথক জেলা হিসেবে আত্মপ্রকাশ করে, যা পূর্বে লররেঈ জেলার অন্তর্ভূক্ত একটি তহসিল ছিল।
বরখান জেলার প্রাথমিক ইতিহাস অস্পষ্ট বলে বিবেচনা করা হয় কিন্তু বলা হয় যে এই এলাকাটি মুসলিম শাসক এবং কান্দাহার ও ভারতের বিজয়ীগণের অধীনে ছিল। বারো খান বেলুচ ছিলেন একজন খেত্রান সম্প্রদায়ের যিনি একজন দক্ষ যোদ্ধা হিসেবে সুপরিচিত ছিলেন কিন্তু যখন তিনি যুদ্ধে পরাজিত হন তখন তিনি তার উপজাতীয় লোকদের সাথে নিয়ে এই উপত্যকায় চলে আসেন এবং এই উপত্যকাটিকে বার খানের নামে নামকরণ করেন। কিন্তু সময়ের সাথে সাথে বার খান থেকে বরখান নামে নামকরণ করা হয়।
খেত্রান বেলুচ মূলত সিস্তানের উপজেলা একটি এলাকা এবং তাত্তরের হিন্দ প্রদেশের একটি অংশ। আকবরের শাসনামলের সময়ে এটিকে জানজাহ বলে ডাকা হত।
যদিও খেতরান একটি বেলুচ গোষ্ঠী নয়। মীর গিরজো খান মাজারানী ছিলেন বেলুচদের প্রথম সর্দার। তিনি তার পুত্র বখতিয়ার খান এর হাত ধরে সফলতা পেয়েছিলেন যিনি মীর হাজী খান এর যোগ্য উত্তরাধিকারী ছিলেন। যার শাসনামলের সময়ে তিনি কাবুলের ঝোব কাকারদের উপর আক্রমণের সুবাদে খেত্রানদের মধ্যে জয়ের নায়ক হিসেবে স্মরণীয় হয়ে ছিলেন। মীর হাজী খান কিছু সংখ্যক প্রধান নেতারদের সমন্বয়ে সফলতা পান। মীর হাজি খান একজন শক্তিশালী ব্যক্তি ছিলেন এবং খেত্রানগণ তার অধীনে সফল ছিলেন। তিনি করম খান বিজরানি মরিয়রের মওয়াডের দুর্গ ধ্বংস করে মরিস থেকে খেত্রনদের পরাজয়ের প্রতিশোধ গ্রহণ করেন। হাজী খান মৃত্যুবরণ করেন এবং তিন পুত্র সন্তান রেখে যান। তাদের নাম হল যথাক্রমে: উমর খান, নওয়াব খান এবং বালু খান। যদিও তিনি তার ভাই সায়েদ খান কর্তৃক নির্বাচিত হন যিনি খেত্রানদের জন্য নির্বাচিত হন। এরপর তিনিও মারা যান ৩ সন্তান রেখে। যাদের নাম যথাক্রমে: দোস্ত মুহাম্মদ, সর্নি খান এবং কাদির বখশ।সৈয়দ খানও তার ভাই বালুল খানের নেতৃত্বে সফলতা পান। বাবুল খান যদিও নওয়াব খান ও কাদির বখশের বিরুদ্ধে বিরোধিতা করেছিলেন।
বেকারত্বের হার অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা
এটি বেকারত্বের ভিত্তিতে ভারতের রাজ্যগুলির একটি তালিকা। তালিকাটি শ্রম ও কর্মসংস্থান মন্ত্রণালয়, ভারত সরকারের ৫ তম বার্ষিক কর্মসংস্থান - বেকারত্ব জরিপ (২০১৫-১৬) এর প্রতিবেদন থেকে সংকলিত হয়েছে।
গুজরাটে সর্বনিম্ন বেকারত্বের হার রয়েছে এবং রাজ্যের বেকারত্বের হারের শেষের দিকে রয়েছে, ত্রিপুরা, রাজ্যগুলির মধ্যে সর্বোচ্চ বেকারত্বের হার ভারতের সিকিমে এবং কেরালায় রয়েছে। (উচ্চতর জনসংখ্যা জনসংখ্যার মধ্যে বেকারত্বের প্রতিনিধিত্ব করে)। জাতীয় গড় হার ৫০। এখানে নীচের তথ্যে ইন্টারেক্টিভ মান পাওয়া যাবে।
অ্যারন কৌক
অ্যারন কৌক ফু-শিং (জন্ম: ২৬ অক্টোবর ১৯৬৫) হচ্ছেন হংকংয়ের একজন গায়ক, নৃত্যশিল্পী এবং অভিনেতা। তিনি ১৯৮০-এর দশক থেকে সক্রিয় একজন অভিনেতা। হংকংয়ের "চারটি স্বর্গীয় রাজাদের" মধ্যে অ্যারন কৌককে একজন বলে বিবেচনা করা হয়। অ্যারন কৌকের স্ট্রিং নাচ এবং তা প্রদর্শন মাইকেল জ্যাকসন দ্বারা প্রভাবিত হয়েছে বলে তিনি ঘোষণা করেন। তাঁর বেশিরভাগ গানই নৃত্যশিল্পের পটভূমির ওপর নির্মিত, তবে তিনি রক এবং রোল, বল্লাদ, রক, আরএন্ডবি, সোল, ইলেক্ট্রনিকা এবং ঐতিহ্যগত চীনা সঙ্গীত দিয়ে তার নৃত্য পরিবেশন করেছেন।
২০১৪ সালে কিউক ১৩০ মিলিয়ন এইচকেডি অর্জন করেছেন। ২০০৩ সালে তিনি "দশজন সবচেয়ে যোগ্য তরুণ ব্যক্তি" পুরস্কার অর্জন করেন।
অ্যারন কৌক ব্রিটিশ হংকংয়ে জন্মগ্রহণ করেছেন। তিনি হংকংয়ের সেন্ট জোসেফ কলেজ থেকে স্নাতক সম্পন্ন করেন। মাধ্যমিক বিদ্যালয় থেকে স্নাতক হওয়ার পর, অ্যারন কৌক রাজা ফুক সোড ও জুয়েলারী কোম্পানিতে একজন জুনিয়র স্টাফ হিসেবে কাজ করেন। তার পিতা ছিল ছোট খুচরা দোকানের মালিক, তিনি ব্যবসাতে হস্তান্তরের দৃষ্টিতে তাকে ব্যবসার অভিজ্ঞতা প্রদানে চেষ্টা করেন, কিন্তু অ্যারন কৌক উক্ত পেশাটি মটেও পছন্দ করেননি। যদি সোনার ব্যবসা গ্রহণের জন্য অ্যারন কৌকের ভাইরা না থাকত, তবে তার বাবা তাকে বিনোদন শিল্পে যোগদান করতে অনুমতি দিতেন না। ১৯৮৪ সালে, একটি পার্টিতে বিভক্ত করার চেষ্টা এবং তার পায়ের পেশীর আঘাত দ্বারা সৃষ্ট দীর্ঘায়িত অনুপস্থিতির (অসুস্থ হহওয়ার একটি ছুতা) জন্য তাকে বহিস্কার করা হয়।
১৯৮৪ সালে জহরত কোম্পানি থেকে বেরিয়ে যাওয়ার পর, মাত্র ১৯ বছর বয়সে, অ্যারন কৌক টেলিভিশনে একজন নৃত্যশিল্পী হিসেবে প্রশিক্ষণ কোর্সে যোগ দেন, যেখানে নৃত্যের প্রতি তাঁর প্রতিভা অবিলম্বে স্বীকৃত হতে থাকে। অ্যারন কৌক তারপর সঙ্গীত ভিডিও এবং বিভিন্ন অনুষ্ঠানে সঞ্চালনা কাজ গ্রহণ করেন, সেই সময় তাকে অন্যান্য গায়কদের সাথে বেশ কয়েকটি অনুষ্ঠানে সঞ্চালনা করতে দেখা যায়। ১৯৮৭ সালে তিনি প্রতিভা প্রশিক্ষণ কোর্সের ভারপ্রাপ্ত বিভাগে স্থানান্তরিত হন এবং একজন টেলিভিশন অভিনেতাতে পরিণত হন, যেখানে তিনি টিভিবি নাটকের একটি ছোট অংশে অভিনয় করেছিলেন। ১৯৯০ সালে তিনি তাইওয়ানের হোন্ডা মোটরসাইকেল ডিজে-1 আরআর-এর একটি টিভি বানিজ্য বিজ্ঞাপনে মডেল হিসেবে উপস্থিত হন। এই বানিজ্য বিজ্ঞাপন তাকে তাইওয়ানি মেয়েদের মাঝে তাত্ক্ষণিক জনপ্রিয়তা অর্জন করতে সাহায্য করে এবং অবিলম্বে তিনি বেশ কয়েকটি চিত্রসঙ্গীত দৃশ্য উপস্থিত হন, যেগুলো জনপ্রিয়তা অর্জন করে।
অ্যারন কৌক ১৯৯১ সালে সঙ্গীত শিল্প প্রবেশের পর, তিনি একটি দ্রুত-নাচ প্রবণতা (勁歌熱舞) শুরু করেন। অ্যারন কৌকের স্ট্রিং নাচ এবং প্রদর্শন মাইকেল জ্যাকসন দ্বারা প্রভাবিত বলে অধিক পরিচিত ছিল। পরে তার কর্মজীবনে, তিনি একটি মর্যাদাপূর্ণ "শীর্ষ ১০ হংকং নৃত্য পুরস্কার" (十大舞蹈家年獎) জয়লাভ করে, যা তাকে পরবর্তীতে একজন প্রতিষ্ঠিত নৃত্যশিল্পী হয়ে বিরাত সাহায্য করে।। সমস্ত পারফর্মিং আর্টসগুলোর মধ্যে অ্যারন কৌক ছিলেন উৎকৃষ্ট, স্টেজের উপস্থিতিতে তিনি ছিলেন সর্বাধিক প্রিয়। ১৭ ফেব্রুয়ারী ২০০৮ সালে, তিনি হংকং এশিয়া ওয়ার্ল্ড এরিনায় "অ্যারন কৌক দে শো রিল এক্সটেনশন লাইভ" কনসার্টে ১০মি × ৯.৪৪ মি পরিমাপের বৃহত্তম ঘূর্ণায়মান মঞ্চে পারফর্ম করেন যা গিনেস বিশ্ব রেকর্ডের জন্য নতুন এন্ট্রি হিসেবে গ্রহণ করা হয়।
কাজাখস্তানের পর্যটন
কাজাখস্তান হচ্ছে আয়তনে পৃথিবীর নবম বৃহত্তম এবং সবচেয়ে বড় স্থলাবদ্ধ দেশ। ২০১৪ সালের মতে, কাজাখস্তানের জিডিপির ০.৩% এসেছে পর্যটন থেকে, তবে কাজাখস্তান সরকার ২০২০ সাল নাগাদ এই সংখ্যা ৩% এ উন্নীত করতে চায়। ওয়ার্ল্ড ইকোনমিক ফোরামের ২০১৭ সালের ভ্রমণ এবং পর্যটন প্রতিযোগিতামূলক রিপোর্ট অনুযায়ী, কাজাখস্তানের জিডিপির $৩.০৮ বিলিওয়ন ডলার বা সম্পূর্ণ জিডিপির ১.৬ শতাংশ আসে ভ্রমণ ও পর্যটন শিল্প থেকে। ২০১৭ সালের ওয়ার্ল্ড ইকোনমিক ফোরামের রিপোর্ট অনুযায়ী কাজাখস্তান ৮১তম স্থান অধিকার করেছে, যা পূর্বের বছরগুলোর তুলনায় চার ধাপ এগিয়ে।
২০১২ সালে, পর্যটক আসার দিক থেকে কাজাখস্তান বিশ্বের মধ্যে ৫১তম অবস্থানে ছিল। ২০০০ সালে কাজাখস্তানে মোট ১.৪৭ মিলয়ন আন্তর্জাতিক দর্শনার্থী পর্যটনের জন্য এসেছে, যা ২০১২ সালে বৃদ্ধি পেয়ে ৪.৮১ মিলিয়নে উন্নীত হয়। কাজাখস্তানের চমকপ্রদ পাহাড় পর্বত, হৃদ এবং মরুভূমির ভূপ্রাকৃতিক দৃশ্যের পর্যটক আকর্ষণ থাকা সত্ত্বেও, দ্য গার্ডিয়ান ম্যাগাজিন কাজাখস্তানকে "অতিকায় অনুন্নত" হিসেবে বর্ণনা করেছে। যেসব বিষয় দর্শনার্থীদের ভ্রমণে বাধা হয়ে দাঁড়াচ্ছে বলে উল্লেখ কর হয়, এগুলোর মধ্যে রয়েছে- অতিরিক্ত মূল্য, "জীর্ণশীর্ণ অবকাঠামো," "মন্দ পরিসেবা" এবং ভূগোলিকভাবে প্রাচুর্যপূর্ণ, অনুন্নত দেশে ভ্রমণের ক্ষেত্রে যৌক্তিক সমস্যাবলী। এমনকি দেশের স্থানীয় পর্যটকদের জন্যেও, কাজাখস্তানে ছুটি কাটানো দেশের বাইরে ছুটি কাটানোর থেকেও দ্বিগুণ ব্যয় বহুল। ব্রিটেনের প্রিন্স হ্যারীর মত উচ্চ শ্রেণীর পর্যটকরা কাজাখস্তানে এসে স্কিইং করেছেন। 
মানবাধিকার লঙ্ঘন এবং বিরোধী দলীয় রাজনৈতিকদের দমন পীড়নের দীর্ঘসূত্রী ইতিহাসের, কাজাখ সরকার, "পর্যটন শিল্প উন্নয়ন পরিকল্পনা ২০২০" নামে একটি পদক্ষেপ হাতে নিয়েছে। এই পদক্ষেপের মধ্যে রয়েছে কাজাখস্তানের পাঁচটি পর্যটন অঞ্চল: আস্তানা শহর, আলমাটি শহর, পূর্ব কাজাখস্তান, দক্ষিণ কাজাখস্তান, এবং পশ্চিম কাজাখস্তান এলাকা। দেশটি এই খাতে ২০২০ সাল নাগাদ $৪ বিলিয়ন ডলার বিনিয়োগের আশা করেছে এবং ৩,০০,০০০ নতুন কর্মসংস্থান তৈরি করতে চাচ্ছে।
কাজাখস্তান সর্বোচ্চ ৯০ দিন পর্যন্ত আর্মেনিয়া, বেলারুশ, জর্জিয়া, মলদোভা, কির্গিজস্তান, মঙ্গোলিয়া, রাশিয়া এবং ইউক্রেনের নাগরিকদের জন্য এবং সর্বোচ্চ ৩০ দিন পর্যন্ত আর্জেন্টিনা, আজারবাইজান, সার্বিয়া, দক্ষিণ কোরিয়া, তাজিকিস্তান, তুরস্ক এবং উজবেকিস্তান নাগরিকদের জন্য স্থায়ী ভিসা-মুক্ত ব্যবস্থার সুযোগ করে দিয়েছে।
কাজাখস্তান ইউরোপীয় ইউনিয়ন এবং ওইসিডি সদস্য রাষ্ট্র, মার্কিন যুক্তরাষ্ট্র, সংযুক্ত আরব আমিরাত, দক্ষিণ কোরিয়া, অস্ট্রেলিয়া, এবং নিউজিল্যান্ড সহ ৪৫টি দেশের নাগরিকদের জন্য স্থায়ী ভিসা-মুক্ত ব্যবস্থার প্রচলন করেছে।
কাজাখস্তানে আগত বেশির ভাগ দর্শনার্থী নিচের দেশ সমূহ থেকে এসেছে:
ইন্দোনেশিয়া-লাইবেরিয়া সম্পর্ক
ইন্দোনেশিয়া-লাইবেরিয়া সম্পর্ক ইন্দোনেশিয়া এবং লাইবেরিয়ার মাঝে বিদ্যমান দ্বিপাক্ষিক বৈদেশিক সম্পর্ককে নির্দেশ করে। ইন্দোনেশিয়াতে লাইবেরিয়ার কোন স্থায়ী দূতাবাস নেই আবার লাইবেরিয়াতেও ইন্দোনেশিয়ার কোন স্থায়ী দূতাবাস নেই। ভারত এর রাজধানী নয়াদিল্লীতে অবস্থিত, লাইবেরিয়ার দূতাবাসের মাধ্যমেই, ইন্দোনেশিয়া সম্পর্কিত বিষয়াবলী এবং অন্যান্য কূটনৈতিক কার্যক্রম সম্পন্ন করা হয়। আবার একইভাবে নাইজেরিয়ার রাজধানী আবুজাতে অবস্থিতইন্দোনেশিয়ার দূতাবাসের মাধ্যমেই, লাইবেরিয়া সম্পর্কিত বিষয়াবলী এবং অন্যান্য কূটনৈতিক কার্যক্রম সম্পন্ন করা হয়।
ইন্দোনেশিয়া এবং লাইবেরিয়া, এই দুই দেশের মধ্যে আনুষ্ঠানিক কূটনৈতিক সম্পর্ক স্থাপিত হয় ১৯৬৫ সালে। তবে এই দুই দেশের মধ্যকার সম্পর্ক আন্তরিক হতে আরও অনেক সময় লাগে। ২০১৩ সালে উভয় দেশের নেতার সফর এর মাধ্যমে এই দুই দেশের সম্পর্ক গভীর হতে থাকে।
১৯৬৫ সালে দুই দেশের মধ্যে কূটনৈতিক সম্পর্ক স্থাপিত হলেও, এর ভিত তৈরি হয় আরও পূর্বে। ১৯৫৫ সালে ইন্দোনেশিয়ার বান্দুং -এ অনুষ্ঠিত এশিয়ান-আফ্রিকান সম্মেলনে লাইবেরিয়ার একটি প্রতিনিধিদল অংশগ্রহণ করে। সেই সময় এই দুই দেশের মধ্যে সম্পর্কের ভিত তৈরি হয়। এরপর ১৯৬৫ সালে কূটনৈতিক সম্পর্ক স্থাপিত হয়। তবে দুই দেশের মধ্যে আন্তরিক কোন সম্পর্ক ছিল না, তাই ২০১৩ সালে পর্যন্ত এই দুই দেশের সম্পর্ক একরকম উপেক্ষিতই ছিল। তবে, লাইবেরিয়ার রাজধানী মনরোভিয়াতে, ২০১৩ সালের ৩১ জানুয়ারি থেকে ২ ফেব্রুয়ারি পর্যন্ত, ইন্দোনেশিয়ার রাষ্ট্রপতি সুসিলো বামবাং ইয়ুধনোর এক রাষ্ট্রীয় সফরের পর পরিস্থিতির পরিবর্তন আসতে থাকে। ওই একই বছরেরই ২৪-২৭ মার্চ, পালটা সফরে লাইবেরিয়ার রাষ্ট্রপতি এলেন জনসন সিরলিফ ইন্দোনেশিয়ার রাজধানী জাকার্তায় যান। ওই সফরে লাইবেরিয়ার রাষ্ট্রপতি বালিতে অনুষ্ঠিত ২০১৫ পরবর্তী উন্নয়ন পরিকল্পনার উপর জাতিসংঘের উচ্চপর্যায়ের কমিটির একটি সম্মেলনেও অংশগ্রহণ করেন।
দুই দেশের মধ্যকার সমন্বয়ের প্রধান লক্ষ্য হল, উন্নয়নমূলক কার্যক্রম। সহস্রাব্দ উন্নয়ন লক্ষ্যমাত্রার মাধ্যমে দুই দেশ তাদের সমন্বয় কার্যক্রম এগিয়ে নিতে বেশি আগ্রহী। ইন্দোনেশিয়া, শিল্প, কৃষি, মৎস্য চাষ, শিক্ষা, মানবসম্পদ উন্নয়ন প্রভৃতি ক্ষেত্রে, লাইবেরিয়ার সক্ষমতা বৃদ্ধি এবং তাদের কারিগরি সহায়তা প্রদানে সম্মত হয়েছে। এর পাশাপাশি লাইবেরিয়ায় চালের উৎপাদন বৃদ্ধিতে কারিগরি সহায়তা প্রদানে ইন্দোনেশিয়া সম্মত হয়েছে। এছাড়াও উভয় দেশই বাণিজ্যের প্রসার বৃদ্ধিতে সম্মত হয়েছে
পূর্বের তুলনায়, ইন্দোনেশিয়া ও ও লাইবেরিয়া এর মধ্যকার বাণিজ্যের পরিমাণ উল্লেখযোগ্য হারে বৃদ্ধি পেয়েছে এবং প্রতি বছর তা আরও বৃদ্ধি পাচ্ছে। ২০১১ সালে এই দুই দেশের মধ্যকার বাণিজ্যের পরিমাণ ছিল ৩০.৯ মিলিয়ন (৩.০৯ কোটি) মার্কিন ডলার। পরবর্তীতে ২০১২ সালে, তা বেড়ে গিয়ে হয়, ৩৯.৫ মিলিয়ন (৩.৯৫ কোটি) মার্কিন ডলার।
জ্যাকি চেউং
জ্যাকি চেউং হোক-ইয়াও (জন্ম: ১০ জুলাই ১৯৬১) হচ্ছেন হংকংয়ের একজন গায়ক, গীতিকার ও অভিনেতা। ২০০৫ সালের এক হিসাবে অনুসারে, ২৫ মিলিয়নের বেশি রেকর্ড বিক্রি করে দিয়ে, তিনি "চারজন স্বর্গীয় রাজাদের" মধ্যে একজন হিসেবে পরিগণিত হন এবং যার ফলে তাকে হংকংয়ের "গানের ঈশ্বর" বলে মনে করা হয়।
জ্যাকি চেউং ব্রিটিশ হংকংয়ে জন্মগ্রহণ করেন এবং হংকং দ্বীপের পূর্ব অংশে আকর উপসাগরে তার শৈশব অতিবাহিত করেন। তার বাবা থিয়েনচিনের এবং তার মা সাংহাইয়ের বাসিন্দা। ২০০৭ সালে, জ্যাকি চেউং জানায় যে তার পরিবারের পৈতৃক অংশের বেশিরভাগই নাবিক, তার পিতা, পিতা-মাতার চাচাতো ভাই ও বড় ভাইসহ সকলে। তাঁর প্রথম ভাষাটি ক্যান্টোনিজ, কিন্তু তিনি ম্যান্ডারিন এবং ইংরেজী ভাষায়ও বেশ স্পষ্টভাবে কথা বলতে পারেন। তিনি বেশ কয়েকটি ক্যান্টোনিজ, ম্যান্ডারিন এবং আধুনিক ইংরেজী পপ গানগুলো লিখেছেন। জ্যাকি চেউং "ক্যান্টোপপের কিংডম" নামে অধিক পরিচিত।
১৯৯৬ সালের ১৫ ফেব্রুয়ারি লন্ডনে জ্যাকি চেউং হংকংয়ের অভিনেত্রী মে লো মেই-মেইয়ের সাথে বিবাহ বন্ধনে আবদ্ধ হন, যার সাথে তার দুই কন্যা রয়েছে। জ্যাকি চেউংয়ের নাম "গানের ঈশ্বর" (歌神) নামকরণ করা হয় এবং তিনি প্রাক্তন ক্যান্টোপপ গায়ক স্যাম হুই-এর পর এই শিরোনামটি দ্বিতীয় ব্যক্তি হিসেবে ধারণ করেন। রে কর্ডিরো (চাচলের রায়)-এর সাথে একটি সাক্ষাত্কারে, জ্যাকি চেউং বলেন যে হুইয়ের জন্য শিরোনামটি আরও উপযুক্ত ছিল, এমনকি যখন তার গায়কত্ব সর্বোৎকৃষ্ট ছিল না, তখন তিনি প্রকৃতপক্ষে ক্যান্টোপপের গানগুলি রচনা ও জনপ্রিয় করে তলতে সক্ষম হয়েছিলেন। তিনি আনুষ্ঠানিকভাবে ইশান চানকে বলেন, "গানের ঈশ্বর" শিরোনামের উত্তরাধিকারীসুত্রে (ধ্বনিগত সাদৃশ্য দ্বারা) আগত এবং তার একজন ভক্ত, তার "ক্যান্টোপপের মাস্টার" হিসাবে দাবি করেন যে জ্যাকি চেউং ইংল্যান্ডে সংগীত ও কৌতুক প্রশিক্ষণে যথাযথ যোগ্যতা অর্জন করেছেন।
জ্যাকি চেউং হচ্ছেন বৌদ্ধ ধর্মের অনুসারী ও নিরামিষভোগী একজন ব্যক্তি।
২০০৯ সালের মার্চ মাসে জ্যাকি চেউং হার্ড রক ফ্রাঞ্চাইজ স্মৃতিস্তম্ভ সংগ্রহস্থলে আইটেম অবদানকারী প্রথম ক্যান্টোপপ / ম্যান্ডোপপ শিল্পী হন। আইটেমগুলি মাকাওয়ের হার্ড রক হোটেলে প্রদর্শিত হয়েছিল। এছাড়াও তিনি চিলড্রেন ক্যান্সার ফাউন্ডেশন এবং ওআরবিআইএস মাকাও থেকে একটি যৌথ দাতব্য সংস্থাকে হংকংয়ের মুদ্রায় $৬০০,০০০ দান করেন। ২০০৯ সালের সেপ্টেম্বর মাসে, জ্যাকি চেউং, জোসেফিন সিয়াও কর্তৃক প্রতিষ্ঠিত "এন্ড চাইল্ড সেক্সুয়াল অ্যাবিউস ফাউন্ডেশন (এনসিএএফএএফ)-এর সুপার রাষ্ট্রদূতদের মধ্যে একজন ছিলেন; তিনি হংকংয়ের ইসিএসএএফ-এর ১০ম বার্ষিকী অনুষ্ঠান উপলক্ষে দাতব্য তহবিলে যোগ দেন।
হংকং জাতীয় ফুটবল দল
হংকং জাতীয় ফুটবল দল (), হচ্ছেন হংকংয়ের জাতীয় ফুটবল দল, যেটি ফিফা বিশ্বকাপ, এএফসি এশিয়ান কাপ এবং ইস্ট এশিয়ান ফুটবল চ্যাম্পিয়নশিপের মতো আন্তর্জাতিক সংস্থা ফুটবল প্রতিযোগিতায় হংকংকে প্রতিনিধিত্ব করে। হংকং ফুটবলের গভর্নিং বডি, হংকং ফুটবল এসোসিয়েশন এই দলটিকে প্রতিনিধিত্ব করে এবং তত্ত্বাবধান করে।
১৯৯৭ সালের আগে হংকংয়ের আন্তর্জাতিক ফুটবল ইভেন্টে দলটি হংকংয়ের প্রতিনিধিত্ব করেছিল যখন হংকং যুক্তরাজ্যের একটি উপনিবেশ ছিল। ১৯৯৭ সালে হংকংয়ের গণপ্রজাতন্ত্রী চীনের হাতে হস্তান্তর করার পরও হংকংয়ের প্রতিনিধিত্ব অব্যাহত থাকে এবং ১৯৯৭ সালে হংকং গণপ্রজাতন্ত্রী চীনের একটি বিশেষ প্রশাসনিক অঞ্চল হয়ে ওঠে। এই দল জাতীয় দলের থেকে একটি আলাদা দল ছিল। চীনের গণপ্রজাতন্ত্রী মূল আইন এবং "এক দেশ, দুই নিয়ম" এই নীতির মাধ্যমে হংকংকে আন্তর্জাতিক ক্রীড়া প্রতিযোগিতায় নিজেদের প্রতিনিধি দল হিসেবে উপস্থাপন করতে সাহায্য করে। হংকংয়ে হংকং ফুটবল দলটিকে কথ্য ভাষায় "হংকং দল" () হিসাবে উল্লেখ করা হয়েছে, যখন চীনের জাতীয় দলকে "জাতীয় দল" (), বলা হয়।
হংকং ১৯৩৭ সালে "মাকাও-হংকং ইন্টারপোর্ট" খেলতে শুরু করে। সাংহাই-হংকং ইন্টারপোর্টটি ১৯৩৫ সালে প্রথম দিকে অনুষ্ঠিত হয়। সাইগন (এখন হো চি মিন সিটি)-এর বিরুদ্ধে আরেকটি ইন্টারপোর্ট টুর্নামেন্টের আয়োজন করা হয়েছিল।
হংকং দ্বিতীয় বিশ্বযুদ্ধের পর ১৯৪৯ সালে দক্ষিণ কোরিয়ার বিরুদ্ধে তাদের প্রথম আন্তর্জাতিক ম্যাচ খেলেছে। তাদের প্রথম জয়টি আসে ১৯৫৩ সালে, উক্ত ম্যাচে তারা দক্ষিণ কোরিয়াকে ৪–০ ব্যবধানে পরাজিত করতে সমর্থ হয়।
হংকং ১৯৫৬ সালের এশিয়ান কাপের প্রথম চারটি সংস্করণে খেলার যোগ্যতা অর্জন করে, যেখানে ১৯৫৬ সালে তারা তৃতীয় স্থান অর্জন করে। সেই সময় হংকংয়ের খেলোয়াড়রা চীনের প্রতিনিধিত্ব করে। অতঃপর তারা ১৯৬০ সালের এশিয়ান কাপে তৃতীয় স্থান অর্জন করে। তবে খেলোয়াড়রা হংকংয়ের জাতীয় ফুটবল দলের খ্যাতি চীনের প্রজাতন্ত্রের মতোই ছিল না। ১৯৫৪ এবং ১৯৫৮ সালের এশিয়ান গেমসও তারা জয়লাভ করতে সমর্থ হয়।
হংকং ফিফা বিশ্বকাপে খেলার জন্য কখনোই যোগ্যতা অর্জন করতে সমর্থ হয়নি। তবে, ১৯৮৬ বিশ্বকাপের যোগ্যতা অর্জনের সময় তাদের ইতিহাসে সবচেয়ে জনপ্রিয় জয়টি তারা অর্জন করতে পেরেছিল। ১৯৮৫ সালের ১ মে বেইজিংয়ে অনুষ্ঠিত হংকংয়ের প্রথম চূড়ান্ত রাউন্ডের ম্যাচে তারা চীন জাতীয় ফুটবল দলের মুখোমুখি হয়, যেখানে হংকংয়েইয়েরুক্ত প্রতিযোগিতায় অগ্রসর হয়ে যাওয়ার জন্য জয়ের প্রয়োজন ছিল এবং চীনের কেবল একটি ড্রয়ের প্রয়োজন ছিল। কোচ কুওক কাই মিংয়ের নেতৃত্বে হংকং, চেউং চী তাক এবং কু কাম ফাইয়ের করা গোলের মাধ্যমে, ২–১-এ একটি অসাধারণ জয়ের দেখা পায়, যার ফলে হংকং জাতীয় ফুটবল দল উক্ত ম্যাচে জয়লাভ করার সাথে সাথে নকআউট পর্বের দিকে অগ্রসর হয়ে যায়, যেখানে তারা পরবর্তীতে জাপান জাতীয় ফুটবল দলের কাছে হেরে যায়।
হংকংয়ের হ্রাসকৃত ফুটবলের মান ২০০৯ সালে একটি টার্নিং পয়েন্টের মুখ দেখতে পেয়েছিল। একই বছরের ১২ ডিসেম্বর, হংকং জাপান জাতীয় ফুটবল দলকে পরাজিত করে এবং প্রথমবারের মতো কোন প্রধান প্রতিযোগিতায় হংকং ফুটবল দল জয়ের দেখা পায় এবং তারা এর ফলে প্রথমবারের মতো পূর্ব এশিয়ান গেমস ফুটবলে স্বর্ণপদক জয়লাভ করে। এই অপ্রত্যাশিত এবং বিস্ময়কর ফলাফল, হংকং ফুটবল দলের ফুটবল প্রেমীদের জন্য এক অসাধারণ ঘটনা ছিল। হংকং ফুটবল দল ২০১০ সালের লং টেনগান কাপ এবং ২০১১ লং টিং কাপ জয়লাভ করতে সমর্থ হয়।
এয়ার তিমুর
মমম
এয়ার তিমুর হলো পূর্ব তিমুর কেন্দ্রিক একটি বিমান পরিবহণ সংস্থা।
এয়ার তিমুর (এয়ার তিমুর এসএ) পূর্ব তিমুরের একমাত্র কর্মক্ষম বিমান পরিবহণ প্রতিষ্ঠান যারা সিল্কএয়ারের সাথে সম্পন্ন চুক্তির ভিত্তিতে একটি বিমান দ্বারা রাজধানী দিলি থেকে সিঙ্গাপুর পর্যন্ত নিয়মিত বিমান পরিষেবা প্রদান করে থাকে। বিমান সংস্থাটি পূর্বে বালি দ্বীপেও পরিষেবা দিতো, কিন্তু ইতিমধ্যে ২০১৭ সালের জানুয়ারি থেকে এই পরিষেবাটি বন্ধ করে দেয়া হয়েছে। ২০১৫ সালের মে মাসের পরিসংখ্যান অনুযায়ী এই বিমান সংস্থার অধীনে নিজস্ব নিবন্ধিত কোনো বিমান নেই। পূর্ব তিমুরের আন্তর্জাতিক এবং আভ্যন্তরীণ বিমান পরিবহণ সংস্থা হয়ে উঠার জন্য এই বিমান সংস্থাটিকে একটি কর্ম-কৌশল প্রবর্তন করার জন্য নির্দেশ দেয়া হয়েছে।
মম
তিমুর এয়ার
তিমুর এয়ার হলো ২০১১ সালের জুলাই মাসে ভিনসেন্ট এভিয়েশন কোম্পানির সাথে অংশীদারিত্বের ভিত্তিতে চালু হওয়া একটি বিমান পরিষেবা দানকারী প্রতিষ্ঠান। এটি ছিলো পূর্ব তিমুরের (তিমুর-লেস্টে) প্রস্তাবিত জাতীয় পতাকাবাহী বিমান সংস্থা।
২০০৮ সালের ২৭ নভেম্বর তারিখে অস্ট্রেলিয়ার ব্রিসবেন-ভিত্তিক বিমান পরিষেবা দানকারী প্রতিষ্ঠান স্কাইএয়ারওয়ার্ল্ডের সাথে একটি চুক্তি সম্পাদিত হয় তাদের বিমান পরিষেবা ব্যবস্থাপনা পরিচালনা দক্ষতার সুবিধা গ্রহণের ও একটি এমব্রার ইআরজে-১৯০ (Embraer ERJ-190) দ্বারা যাত্রী পরিবহণ করার জন্য, তবে ২০০৯ সালের মার্চ মাসে স্কাইএয়ারওয়ার্ল্ডের কার্যক্রম বন্ধ হয়ে যায়। তিমুর এয়ারের প্রতিষ্ঠাতা জেরেমিয়াস ডেসোসা তিমুর-লেস্টি সরকারকে নতুন এই বিমান সংস্থাটির ১০% মালিকানার ভাগ দিয়েছিলেন।
২০১২ সালের এপ্রিল মাসে বিমান সংস্থাটি যুক্তরাজ্যের লন্ডন ভিত্তিক বিমান পরিষেবা সম্পর্কিত পরামর্শ দানকারী প্রতিষ্ঠান এভিকন ওয়ার্ল্ডওয়াইড লিমিটেডের সাথে একটি সমঝোতা স্মারক স্বাক্ষর করে এবং এভিকন ওয়ার্ল্ডওয়াইড লিমিটেডের ব্যবস্থাপনা পরিচালক জেমস স্টুয়ার্ট কিমকে তাদের নতুন সিইও হিসেবে নিয়োগ দান করে। ২০১২ সালের মে মাসে বিমান সংস্থাটি স্বল্প যাত্রী বহণ করায় পৃষ্ঠপোষকতার অভাবে দিলি-ডারউইন রুটে স্যাব ৩৪০-এর কার্যক্রম বন্ধ করে দেয়। ঐ একই মাসে বিমান সংস্থাটি দিলি-ডারউইন রুটের জেট সরঞ্জামের সাহায্যে বিমান পরিষেবা কার্যক্রম চালিয়ে যাবার উদ্দেশ্যে একটি অপ্রচলিত অপারেটরের সাথে একটি চুক্তি স্বাক্ষর করে এবং একই সাথে আশা প্রকাশ করে তাদের পূর্ব পরিকল্পনা অনুযায়ী অন্যান্য রুটেও পরিষেবা শুরু করার।
পরিকল্পনা অনুসারে ২০০৯ সালের ২ জুলাই তারিখে প্রাথমিকভাবে দিলির রাষ্ট্রপতি নিকোলাউ লোবাটো আন্তর্জাতিক বিমানবন্দর হতে ইন্দোনেশিয়ার বালি দ্বীপে এবং অস্ট্রেলিয়ার ডারউইনে প্রত্যহিক যাত্রা শুরু হয়। ২০০৯ সালেই আরো অতিরিক্ত কিছু গন্তব্য পথ যোগ করা হবে বলে আশা করা হয়েছিল, তবে সেটি বাস্তবায়িত হয়নি।
দিলি থেকে এর সর্বশেষ প্রাত্যহিক পরিষেবাটি ছিলো ২০১১ সালের ২৬ জুলাই তারিখে ডারউইন আন্তর্জাতিক বিমানবন্দর অভিমুখে।
এই বিমান সংস্থাটির নিজেস্ব কোনো বাহন ছিলো না; ২০১২ সালের মার্চ মাসে এর পরিবহণ বহরে কেবলমাত্র একটি স্যাব ৩৪০ (SAAB 340) বি বিমান যুক্ত ছিলো যেটি ভিনসেন্ট এভিয়েশন কর্তৃপক্ষ পরিচালনা করতো।
যাত্রা শুরু করার মাত্র এক বছরের মধ্যে, ২০১২ সালের মে মাসে এই বিমান পরিবহণ সংস্থাটি তাদের পরিষেবা প্রদান কার্যক্রম বন্ধ ঘোষনা করে; কারণ হিসাবে তারা উল্লেখ করে, "পরিবহণ করার জন্য যথেষ্ট সংখ্যক যাত্রী না-পাওয়া।"
ইন্দোনেশিয়া-সুদান সম্পর্ক
ইন্দোনেশিয়া-সুদান সম্পর্ক ইন্দোনেশিয়া এবং সুদান এর মাঝে বিদ্যমান, দ্বিপাক্ষিক কূটনৈতিক সম্পর্ককে নির্দেশ করে। পাশাপাশি তাদের মধ্যকার বিদ্যমান বর্তমান এবং ঐতিহাসিক সম্পর্ককেও নির্দেশ করে। ইন্দোনেশিয়ার রাজধানী জাকার্তায় সুদানের একটি স্থায়ী দূতাবাস রয়েছে। অন্যদিকে সুদানের রাজধানী খার্তুম এ ইন্দোনেশিয়ার একটি স্থায়ী দূতাবাস রয়েছে। উভয় রাষ্ট্রই মুসলিমপ্রধান রাষ্ট্র এবং উভয় রাষ্ট্রই অর্গানাইজেশন অব ইসলামিক কোঅপারেশন (ওআইসি) এর সদস্য।
দুই দেশের স্বাধীনতা অর্জনের পূর্বেই উভয় দেশের মধ্যকার ঐতিহাসিক সম্পর্ক শুরু হয়। ১৯১০ সালে সুদান থেকে একজন ওলামা, শেখ আহমাদ সুরকাতি, তৎকালীন ডাচ ইস্ট ইন্ডিজ এ আসেন এবং আল ইরসিয়াদ ফাউন্ডেশন নামক একটি সংস্থা চালু করেন। এই সংস্থা সেই সময় থেকে এখন পর্যন্ত ইসলাম শিক্ষা প্রদানের কাজ চালিয়ে যাচ্ছে।
১৯৫৫ সালে ইন্দোনেশিয়ার বান্দুং -এ অনুষ্ঠিত এশিয়ান-আফ্রিকান সম্মেলনে সুদানের একটি প্রতিনিধিদল অংশগ্রহণ করে। যদিও সেই সময় সুদান ব্রিটিশ-মিশর শাসনে অধীনে ছিল। তবে সে সময়, ইন্দোনেশিয়া সুদানকে, মিশরের থেকে একটি স্বতন্ত্র রাষ্ট্র হিসেবে বিবেচনা করে সুদানের স্বতন্ত্রতার প্রতি সমর্থন জানায়।
পরবর্তীতে ১৯৬০ সালে, ইন্দোনেশিয়া ও সুদানের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। 
এরপরই খার্তুমে, ইন্দোনেশিয়া নিজেদের দূতাবাস স্থাপন করে। যদিও ১৯৬৭ সালে, অর্থনৈতিক সমস্যার জন্য এই দূতাবাস বন্ধ করে দেয়া হয়। ১৯৯৬ সালের ৬ জানুয়ারি আবার এই দূতাবাস চালু হয়। ২০১২ সালের ফেব্রুয়ারি মাসে, জাকার্তায়, সুদানের পররাষ্ট্র মন্ত্রীর এক রাষ্ট্রীয় সফরে, দুই দেশ রাজনীতি, বিজ্ঞান-প্রযুক্তি, শিক্ষা এবং অর্থনৈতিক খাতে নিজেদের দ্বিপাক্ষিক সম্পর্ক জোরদার করার ব্যাপারে সম্মত হয়।
ইন্দোনেশিয়ার রাষ্ট্রীয় তেল ও গ্যাস কোম্পানি পার্তামিনা এবং একটি বেসরকারি কোম্পানি মেডকো এনার্জি ইন্টারন্যাশনাল, সুদানে তেল ও গ্যাস অনুসন্ধানে কাজ করছে। তেল হল, ইন্দোনেশিয়ায়, সুদানের প্রধান রপ্তানি পণ্য। অপরদিকে, ইন্দোনেশিয়া, আসবাবপত্র, গাড়ির ব্যাটারি, সিমেন্ট, কাগজ প্রভৃতি পণ্য সুদানে রপ্তানি করে।
২০১৩ সালের এপ্রিল মাসে, ইন্দোনেশিয়া এবং সুদান, কৃষি ও চাষাবাদ বিশয়ে একটি যুগ্ম কারিগরি কমিটি গঠন করে। নিজেদের টেক্সটাইল শিল্প এবং খাদ্য সুরক্ষার বিষয়টি সুরক্ষিত করার জন্য ইন্দোনেশিয়া সুদানের কৃষি ক্ষেত্রে বিনিয়োগ করতে আগ্রহ প্রকাশ করেছে। যেসকল ক্ষেত্রে বিনিয়োগে ইন্দোনেশিয়া আগ্রহী তার মধ্যে উল্লেখযোগ্য হল তুলা, চিনি এবং চাল প্রভৃতি।
ইন্দোনেশিয়া-তানজানিয়া সম্পর্ক
ইন্দোনেশিয়া-তানজানিয়া সম্পর্ক, ইন্দোনেশিয়া এবং তানজানিয়া এর মাঝে বিদ্যমান দ্বিপাক্ষিক সম্পর্ককে নির্দেশ করে। এই দুই দেশের মধ্যকার সম্পর্ক প্রধানত কৃষিখাতে বিদ্যমান। এ ক্ষেত্রে ইন্দোনেশিয়া, তানজানিয়ার কৃষকদের কারিগরি সহায়তা এবং প্রশিক্ষণ প্রদান করে। ২০১১ সালে ইন্দোনেশিয়া এবং তানজানিয়া এবং একটি যুগ্ম কৃষি সমন্বয় কমিটি (জেএসিসি) গঠন করে। এই কমিটি গঠনের উদ্দেশ্য ছিল, কৃষিক্ষেত্রে সমন্বয়, প্রশিক্ষণের মাধ্যমে সক্ষমতা বৃদ্ধি, যুগ্ম গবেষণা এবং কৃষি পণ্যের শুল্কমুক্ত সুবিধা প্রদান করে কৃষির বাজার সম্প্রসারণ করা। তানজানিয়ার রাজধানী দারুস সালাম শহরে ইন্দোনেশিয়ার একটি স্থায়ী দূতাবাস রয়েছে। তবে ইন্দোনেশিয়ায় তানজানিয়ার কোন স্থায়ী দূতাবাস নেই। মালয়েশিয়ার রাজধানী কুয়ালালামপুর এ তানজানিয়ার দূতাবাস রয়েছে। সেই দূতাবাসের মাধ্যমেই ইন্দোনেশিয়া সম্পর্কিত কূটনৈতিক এবং অন্যান্য কার্যাবলী সম্পন্ন করা হয়। এছাড়াও, মালয়েশিয়ায় নিযুক্ত তানজানিয়ার রাষ্ট্রদূত একইসাথে ইন্দোনেশিয়ায় তানজানিয়ার রাষ্ট্রদূত।
মালয়েশিয়া এবং তানজানিয়া উভয়েই, বিভিন্ন বহুজাতিক এবং আন্তর্জাতিক সংস্থা, যেমন: বিশ্ব বাণিজ্য সংস্থা (ডব্লিউটিও), গ্রুপ অব ৭৭ এবং জোট-নিরপেক্ষ সংস্থা (ন্যাম) প্রভৃতির সদস্য।
১৯৬৪ সালে, ইন্দোনেশিয়া এবং তানজানিয়ার মাঝে দ্বিপাক্ষিক কূটনৈতিক সম্পর্ক স্থাপিত হয়। ২০০৫ সালের এপ্রিল মাসে, তানজানিয়ার উপরাষ্ট্রপতি ডঃ আলি মোহাম্মদ শেইন ইন্দোনেশিয়ায় রাষ্ট্রীয় সফরে যান। তাঁর সফরের উদ্দেশ্য ছিল, ১৯৫৫ সালে ইন্দোনেশিয়ার বান্দুং -এ অনুষ্ঠিত এশিয়ান-আফ্রিকান সম্মেলনের ৫০ বছরপূর্তি উদযাপন অনুষ্ঠানে অংশ নেয়া।
২০০৭ সালের এপ্রিল মাসে, ইন্দোনেশিয়ার কৃষিমন্ত্রী রাষ্ট্রীয় সফরে তানজানিয়া যান। পালটা সফরে, ২০০৭ সালের সেপ্টেম্বর মাসে, তানজানিয়ার কৃষিমন্ত্রী ইন্দোনেশিয়া সফরে আসেন। তাঁর সেই সফরে যুগ্ম কৃষি সমন্বয় কমিটি (জেএসিসি) গঠনের ব্যাপারে সমঝোতা স্মারক সাক্ষরিত হয়।
দুই দেশই কৃষি খাতে সমন্বয়ের ব্যাপারে জোর দেয়। ১৯৯৬ সালে ইন্দোনেশিয়া, তানজানিয়ার, মিকিন্দো এবং মোরোগোরো তে ফার্মারস এগ্রিকালচার অ্যান্ড রুরাল ট্রেনিং সেন্টার (এফএআরটিসি) গঠন করে। এর মাধ্যমে, ইন্দোনেশীয় কৃষিবিদগণ তানজানিয়ার কৃষকদের, চাষাবাদের ব্যাপারে প্রশিক্ষণ প্রদান করেন। যদিও কঠিন শর্ত, নিয়মাবলী এবং পদ্ধতির কারণে ২০০৪ সালে এর কার্যক্রম বন্ধ হয়ে যায়। ২০০৭ সালে তানজানিয়ার কৃষি মন্ত্রীর ইন্দোনেশিয়া সফরের সময়, তানজানিয়ার সরকারের পক্ষ থেকে এই এফএআরটিসি এর কার্যক্রম আবার চালু করার অনুরোধ করা হয়। ২০১১ সালের মার্চ মাসে ইন্দোনেশিয়া সরকার পুনরায় এফএআরটিসি এর কার্যক্রম শুরু করে।
জাতীয় টেক্সটাইল বিশ্ববিদ্যালয়, পাকিস্তান
জাতীয় টেক্সটাইল বিশ্ববিদ্যালয় (NTU) পাকিস্তানে টেক্সটাইল শিক্ষার একটি অন্যতম এবং প্রধান প্রতিষ্ঠান। এই পাকিস্তানের বস্ত্র প্রকৌশল এর সবচেয়ে শীর্ষ এবং জনপ্রিয় একটি প্রতিষ্ঠান । এটি সাধারণত ন্যাশনাল কলেজ অব টেক্সটাইল ইঞ্জিনিয়ারিং কলেজ নামে পরিচিত  , যা ১৯৭৬ সাল থেকে  ইউনিভার্সিটি অফ ইঞ্জিনিয়ারিং অ্যান্ড টেকনোলজি, লাহোরের  অধিভুক্ত করা হয় ।
জাতীয় টেক্সটাইল বিশ্ববিদ্যালয় ফয়সালাবাদ পাঞ্জাব পাকিস্তানের একটি সরকারি বিশ্ববিদ্যালয় । এই বিশ্ববিদ্যালয়টি " টেক্সটাইল বিশ্ববিদ্যালয়" নামে পরিচিত। জাতীয় টেক্সটাইল বিশ্ববিদ্যালয় প্রায় ৬২ একর যায়গার উপর প্রতিষ্ঠিত। এই বিশ্ববিদ্যালয়টি ফয়সালাবাদ শহর থেকে ১২ কিলোমিটার দূরে শেখরপুরা সড়কের অবস্থিত । .
মোট ৬২ একর জমির উপরে পুরো ক্যাম্পাসটির অবস্থান । বিশ্ববিদ্যালয়টি ফয়সালাবাদ শহরের উপকণ্ঠে শেখুখুর সড়ক থেকে প্রায় ১২ কিলোমিটার দূরে শহরের প্রাণকেন্দ্রস্থলে অবস্থিত। প্রতিষ্ঠানটি "ন্যাশনাল টেক্সটাইল ইউনিভার্সিটি জাতীয় কম্পিউটিং এডুকেশন অ্যাক্রিডিটেশন কাউন্সিল (এনসিএএসি)", "পাকিস্তান ইঞ্জিনিয়ারিং কাউন্সিল (পিইসি) "এবং "পাকিস্তানের উচ্চ শিক্ষা কমিশন (এইচইসি)" এর সাথে সংযুক্ত হয় । বিশ্ববিদ্যালয়টিতে স্নাতক কোর্সে ১০০০ ছাত্র প্রতি বছর ভর্তির সুযোগ পায় । এছাড়াও এখানে স্নাতকোত্তর কোর্স চালু রয়েছে । স্নাতকোত্তর কোর্সে প্রতি বছর ১৫০ জন শিক্ষার্থী ভর্তি হতে পারে ।
১৯৫৪ সালে শিল্পপতিদের একটি সংগঠন হতে একটি টেক্সটাইল ইনস্টিটিউট প্রতিষ্ঠার ধারণাটি তৈরি করেন । তাদের এই মহৎ ধারনা তৎকালীন পাকিস্তান সরকারের কাছে জানান । সরকার তাদের এই ধারনাকে ইতিবাচক হিসাবে গ্রহন করে । এই ধারণার পরিপ্রেক্ষিতে পাঞ্জাব সরকার ফয়সালাবাদ ইনস্টিটিউট অব টেক্সটাইল টেকনোলজির (তারপর লিয়ালপুর) গঠন এবং টেক্সটাইল শিল্পপতিদের সাথে যোগ দিয়ে ৬২ একর সরকারী জমি প্রদান করে। এবং সরকারিভাবে সকল সুযোগ সুবিধা প্রদান করে । রাষ্ট্র মালিকানাধীন জমি বিনামূল্যে কোহিনূর ইন্ডাস্ট্রিজ, কলোনি টেক্সটাইল মিলস, দাউদ ফাউন্ডেশন এবং লায়ল্লপুর কটন মিলসকে তহবিল রুপী হিসাবে প্রদান করেন । ২.৫ মিলিয়ন,  যা সে সময় নির্মাণ এবং অন্যান্য অবকাঠামো নির্মাণের জন্য ব্যবহৃত হয়। কলম্বো প্ল্যানের অধীনে বিশেষজ্ঞগণের সার্ভিস সহ যুক্তরাজ্য সরকার প্রচুর সরঞ্জাম ও যন্ত্রপাতি প্রদান করে। পাকিস্তানের তৎকালীন প্রেসিডেন্ট ফিল্ড মার্শাল মুহাম্মদ আইয়ুব খান ১৯৫৯ সালের ১২ অক্টোবর ভিত্তি প্রস্তর স্থাপন করেন।
প্রতিষ্ঠানটির পরিচালনা পর্ষদের  চেয়ারম্যান ও সদস্য হিসাবে মনোনীত ব্যক্তিদের একজন বোর্ডের সদস্য হিসেবে পরিচালনা পর্ষদ গঠিত হয়। ১৯৫৬ সালে এটি লাহোর বিশ্ববিদ্যালয়ের প্রকৌশল ও প্রযুক্তি বিশ্ববিদ্যালয় কর্তৃক অনুমোদন লাভ করে এবং এটি জাতীয় টেক্সটাইল ইঞ্জিনিয়ারিং বিভাগে নামকরণ করা হয়।
১৯৬৬ সালে গ্র্যাজুয়েট ইঞ্জিনিয়ারদের প্রথম ব্যাচটি পাস করে এখান থেকে । ১৫ নভেম্বর, ২০০২ তারিখে ফেডারেল ক্যাবিনেটটি কলেজকে জাতীয় টেক্সটাইল বিশ্ববিদ্যালয় তে  উন্নীত করে।
জাতীয় টেক্সটাইল বিশ্ববিদ্যালয় ডিগ্রি প্রোগ্রাম নিচে দেওয়া হয়। বি.এস ও এম.এস / এম.ফিল ডিগ্রি প্রোগ্রামের নিয়মিত সময় যথাক্রমে চার বছর এবং দুই বছর।
লাহপেট
লাহপেট (লেফাত, লাফেট, লেফেট, লেপপেট, বা লেটপেট'ও উচ্চারণ করা হয়) হচ্ছে একধরণের বর্মী "চায়ের আচার"। মায়ানমারে পৃথিবীর অল্প কয়েকটি দেশের মতো চা পানের পাশাপাশি খাওয়াও হয়। আচারি চা এই অঞ্চলের অনন্য এবং শুধুমাত্র জাতীয় খাদ্য হিসাবে গণ্য করা হয় না পাশাপাশি বার্মিজ সমাজে এটি গুরুত্বপূর্ণ ভূমিকা পালন করে। মায়ানমারের রন্ধনশৈলীতে লাহপেটের গুরুত্ব বোঝা যায় প্রচলিত একটি প্রবাদ থেকে: "ফলের মধ্যে আম সবচেয়ে ভাল; মাংসের মধ্যে শুকরের মাংস ভাল এবং পাতার মধ্যে ল্যাহপেট সবচেয়ে ভাল"। পশ্চিমে লেফেট সাধারণত চা পাতা সালাদে ব্যবহার করা হয়।
ডংহুয়া বিশ্ববিদ্যালয়
ডংহুয়া বিশ্ববিদ্যালয় () চীনের সাংহাইতে অবস্থিত একটি পাবলিক রিসার্চ ইউনিভার্সিটি। এটি ১৯৫১ সালে প্রতিষ্ঠিত হয় , এটি চীনের ১৯৯৫ সালে প্রণীত শিক্ষা নীতি 'প্রোজেক্ট ২১১' এর জাতীয় মূল ইউনিভার্সিটির একটি সদস্য, যা উচ্চ স্তরের প্রযুক্তিগত ও বৈজ্ঞানিক গবেষণার উপর গুরুত্ত্ব দিয়ে থাকে। এটি বিশেষ করে প্রকৌশল, ব্যবসায় এবং টেক্সটাইল ডিজাইনের জন্য সুপরিচিত, যার মধ্যে ফ্যাশন ডিজাইন, টেক্সটাইল ইঞ্জিনিয়ারিং, আন্তর্জাতিক বাণিজ্য, পদার্থবিজ্ঞান এবং তথ্য প্রযুক্তি বিভাগগুলি কয়েক দশক ধরে চীনে ক্রমশ রুপান্তরিত হয়েছে। বস্ত্র শিল্পে চীনের বাজারের জন্য এই বিশ্ববিদ্যালয়ের ভূমিকা অনেক। এখানে উচ্চ স্তরের প্রযুক্তিগত ও বৈজ্ঞানিক গবেষণা শিক্ষার্থীদের দক্ষ হিসাবে গড়ে তুলে।
এটি ১৯৫১ সালের জুন মাসে প্রতিষ্ঠিত , ডংহুয়া বিশ্ববিদ্যালয় মূলত নামটি পূর্ব-চীন টেক্সটাইল ইনস্টিটিউট অব সাইন্স অ্যান্ড টেকনোলজি () নামে অভিহিত করা হয়। ১৯৮৫ সালের সেপ্টেম্বর মাসে, বিশ্ববিদ্যালয়টি "চীন টেক্সটাইল বিশ্ববিদ্যালয়" () নামে নাম পরিবর্তিত করে এবং ১৯৯৯ সালের  আগস্ট মাসে  এটি আবার  ডংহুয়া বিশ্ববিদ্যালয়ে নামে পরিবর্তিত করে। ১৯৬০ সাল থেকে এটি একটি রাষ্ট্রীয় গুরুত্বপূর্ণ বিশ্ববিদ্যালয় এবং চীনের প্রথম শিক্ষা প্রতিষ্ঠানগুলির মধ্যে একটি হিসাবে স্বীকৃতি পায় । এটি   তিনটি তিন স্তরের ডিগ্রি প্রদান করতে করে থাকে । ডিগ্রিগুলো হলো : ব্যাচেলর , মাস্টার্স , এবং ডক্টরেট ডিগ্রি ।
বিশ্ববিদ্যালয়টি একই সাথে প্রকৌশল, অর্থনীতি, ব্যবস্থাপনা, সাহিত্য এবং শিল্প, আইন, বিজ্ঞান, এবং শিক্ষা সহ একটি সুবিশাল ক্ষেত্রের জুড়ে স্নাতকোত্তর এবং স্নাতক ডিগ্রী প্রোগ্রামের বিস্তৃত  বহু-শৃঙ্খলামূলক বিষয়ে শিক্ষা প্রদান করে আসছে । এর মধ্যে রয়েছে ১২ টি কলেজ এবং বিদ্যালয় রয়েছে, ৫৪ টি স্নাতক প্রোগ্রাম, ৬১ টি মাস্টার্স ডিগ্রি প্রোগ্রাম, ৩০ টিডক্টরেট ডিগ্রি প্রোগ্রাম এবং পাঁচটি পোস্টডকোলাল রিসার্চ প্রোগ্রাম রয়েছে, যার মধ্যে ছয়টি রাষ্ট্রীয় মূল শাখা এবং সাতটি সাংহাই শহরের পৌরসভা প্রধান শাখা রয়েছে। একাডেমিক সাফল্য এ্যারোনটিক্স, সামরিক বিজ্ঞান, নতুন উপাদান, স্থাপত্য, এবং পরিবেশ সুরক্ষা ।  চীনের কলেজ ও বিশ্ববিদ্যালয়ে বৈধ পেটেন্টের সংখ্যায় শীর্ষ ১২ টির একটি এটি ।
বিশ্ববিদ্যালয়ের ৩০,০০০ এর বেশি শিক্ষার্থী এবং ২,৭০০ এর বেশি শিক্ষক এবং কর্মী রয়েছে, চীনা একাডেমী প্রকৌশল বিভাগের সাতজন শিক্ষাবিদ সহ, দুইজন অধ্যাপক বিশেষত চাঁজিজিয়া পণ্ডিতদের সাথে জড়িত এবং ৮০০ জন অধ্যাপক ও সহযোগী অধ্যাপক রয়েছেন ।
ইন্দোনেশিয়া-মেক্সিকো সম্পর্ক
ইন্দোনেশিয়া-মেক্সিকো সম্পর্ক, ইন্দোনেশিয়া এবং মেক্সিকো এর মাঝে বিদ্যমান দ্বিপাক্ষিক সম্পর্ককে নির্দেশ করে। ইন্দোনেশিয়া, লাতিন আমেরিকা অঞ্চলে মেক্সিকোকে নিজেদের কৌশলগত অংশীদার মনে করে। একইভাবে মেক্সিকো, দক্ষিণ-পূর্ব এশিয়াতে ইন্দোনেশিয়াকে তাদের কৌশলগত অংশীদার মনে করে।
সম্প্রতি মেক্সিকো এশিয়ার ব্যাপারে তাঁদের আগ্রহ প্রকাশ করেছে এবং আসিয়ান-এ ইন্দোনেশিয়ার ভূমিকা পর্যবেক্ষণ করছে। পাশাপাশি দেশটি, ইন্দোনেশিয়ার সাথে, অর্থনৈতিক অংশীদারিত্বের বিষয়ে চুক্তি সাক্ষরে আগ্রহী
উভয় রাষ্ট্রই বিভিন্ন আন্তর্জাতিক এবং বহুজাতিক সংগঠন, যেমন: এশিয়া-প্যাসিফিক ইকোনমিক কো-অপারেশন (এপিইসি), ফোরাম অব ইস্ট এশিয়া-লাতিন আমেরিকা কো-অপারেশন, গ্রুপ অব ১৫, গ্রুপ অব ২০, জাতিসংঘ, বিশ্ব বাণিজ্য সংস্থা (ডব্লিউটিও) প্রভৃতি এর সদস্য।
ইন্দোনেশিয়ার রাজধানী জাকার্তায় মেক্সিকোর একটি স্থায়ী দূতাবাস রয়েছে। একইভাবে, মেক্সিকোর রাজধানী মেক্সিকো সিটিতে ইন্দোনেশিয়ার একটি স্থায়ী দূতাবাস রয়েছ।
১৯৫৩ সালের ৬ এপ্রিল ইন্দোনেশিয়া এবং মেক্সিকোর মধ্যে আনুষ্ঠানিকভাবে কূটনৈতিক সম্পর্ক স্থাপিত হয়।
অতি শীঘ্রই জাপানের রাজধানী টোকিওতে অবস্থিত মেক্সিকো দূতাবাসের নিকট, ইন্দোনেশিয়া বিষয়ক কার্যক্রমের দায়িত্ব ন্যাস্ত করা হয় এবং একই সাথে জাপানে নিযুক্ত মেক্সিকোর রাষ্ট্রদূতকে জাপানের পাশাপাশি, ইন্দোনেশিয়ার দায়িত্ব দেয়া হয়। ১৯৬১ সাল পর্যন্ত এই অবস্থা বিদ্যমান ছিল এবং ১৯৬১ সালে ইন্দোনেশিয়ায় মেক্সিকোর দূতাবাস স্থাপন করা হয়। ২০০৮ সালে এবং ২০১২ সালে ইন্দোনেশিয়ার রাষ্ট্রপতি সুসিলো বামবাং ইয়ুধনো রাষ্ট্রীয় সফরে মেক্সিকো যান। তবে ২০১২ সালে তিনি, মেক্সিকোর শহর লস কাবোস এ অনুষ্ঠিত ২০১২ এপিইসি সম্মেলনে যোগ দিতে মেক্সিকো যান।
২০০৮ সালে ইয়ুধনোর সফরের সময়, দুই দেশ, শিক্ষা, কৃষি, বাণিজ্যের প্রসার এবং শক্তি সমন্বয় খাতে কয়েকটি চুক্তি সাক্ষর করে।
২০১৩ সালের মে মাসে, ইন্দোনেশিয়ার পররাষ্ট্র মন্ত্রী এক রাষ্ট্রীয় সফরে মেক্সিকো যান। তাঁর এই সফরের উদ্দেশ্য ছিল, ইন্দোনেশিয়া ও মেক্সিকোর কূটনৈতিক সম্পর্ক স্থাপনের ৬০ বছরপূর্তি উদযাপন। এই উপলক্ষ্যে ইন্দোনেশিয়া এবং মেক্সিকোর ডাক বিভাগ যৌথভাবে স্মারক ডাকটিকিট প্রকাশ করে। এই ডাকটিকিটে, মেক্সিকোর চিহ্ন হিসেবে জাতীয় পশু "মেক্সিকান জাগুয়ার" এবং ইন্দোনেশিয়ার চিহ্ন হিসেবে "ইন্দোনেশিয়ান ক্লাউডেড লিওপার্ড" ব্যবহার করা হয়।২০১৬ সালে দুই দেশের মধ্যকার বাণিজ্যের মোট পরিমাণ ছিল ১.৩ বিলিয়ন (১৩০ কোটি) মার্কিন ডলারের।
মেক্সিকোতে ইন্দোনেশিয়ার প্রধান রপ্তানি পণ্যগুলো হল, টেক্সটাইল, রাবার, পাম তেল, সোনা প্রভৃতি। অপরদিকে ইন্দোনেশিয়ায় মেক্সিকোর প্রধান রপ্তানি পণ্যগুলোর মধ্যে রয়েছে, অ্যালুমিনিয়াম, রূপা, তামা, তুলা, ট্র্যাক্টর, কম্পিউটারের যন্ত্রাংশ, পেট্রোলিয়াম প্রভৃতি।
ক্লাং বন্দর
ক্লাং বন্দর (মালয়: Pelabuhan Klang, Jawi: ڤلابوهن كلاڠ) মালয়েশিয়ার একটি শহর এবং সমুদ্র দ্বারা প্রধান প্রবেশদ্বার। পোর্ট সুইটেনহ্যাম (মালয়: পালাবুহান সুইটেনহ্যাম) হিসাবে উপনিবেশিক কালের সময় পরিচিত কিন্তু ১৯৭২ সালের জুলাই মাসে ক্লাং বন্দর বা পোর্ট ক্লাং নামকরণ করা হয়, এটি দেশের বৃহত্তম বন্দর। এটি ক্লাং শহরের ৬ কিলোমিটার (৩.৭ মাইল) দক্ষিণে এবং কুয়ালালামপুরের ৩৮ কিলোমিটার (২৪ মাইল) দক্ষিণ-পশ্চিমে অবস্থিত।
ক্লাং জেলায় অবস্থিত, এটি বিশ্বের ২১ তম ব্যস্ততম কন্টেইনার বন্দর ছিল ২০১২ সালে। ২০১২ সালে পরিচালিত মোট পণ্যসম্ভার সরবরাহ দ্বারা এটি ১৭ তম ব্যস্ততম বন্দর ছিল। 
ক্লান পূর্বে ছিল সরকারি রেলওয়ে এবং রাজ্য বন্দর টার্মিনাল। ১৮৮০ সালে, সেলানগর রাজ্যের রাজধানী ক্লাং থেকে আরও কৌশলগত উপকারী কুয়ালালামপুর সরানো হয়েছে। ১৮০০ এর দশকের শেষের দিকে নতুন প্রশাসনিক কেন্দ্রের দ্রুত বিকাশে ব্যবসায়ী ও চাকুরিচ্যুতকারীদের আকৃষ্ট করে ক্লান থেকে বেশি করে। এই সময়ে ক্লাং এবং কুয়ালালামপুরের মধ্যে পরিবহনের একমাত্র উপায় ছিল ঘোড়া বা মফস্বলের টানা গাড়িগুলি, বা ক্লান নদী বরাবর নৌসারা থেকে ডামসারা। এই সময়ে ফ্রাঙ্ক স্বেতটেনহ্যামের সময়ে ব্রিটিশ সরকার ব্রিটিশ সরকারকে উইলিয়াম ব্লুমফিল্ড ডগলাসকে বলেছিলেন যে কুয়ালালামপুরে যাত্রা "দীর্ঘ এবং বিরক্তিকর" ছিল। তিনি একটি বিকল্প পথ হিসাবে একটি ট্রেন লাইন নির্মাণ করা সুপারিশ অব্যাহত।
সেপ্টেম্বর ১৮৮২ সালে স্যার ফ্রাঙ্ক এটলেস্টেন সুইটেনহ্যামকে সেলাঙ্গোরের নতুন বাসিন্দা নিযুক্ত করা হয়। সোয়ান্টেনহেং ক্লান এবং কুয়ালালামপুরের মধ্যে একটি রেল সংযোগ চালু করেন, বিশেষ করে টিন খনির স্বার্থে পরিবহন সমস্যাগুলি দূর করতে, যারা ক্লাং এর বন্দর পলাবুহান বাটুর কাছে অ্যারে সরবরাহ করতে চেয়েছিলেন। ১৮৮৬ সালের সেপ্টেম্বরে কুয়ালালামপুর থেকে বুখিট কুদু পর্যন্ত রেললাইনের উনিশ থেকে দেড় মাইল পর্যন্ত রেললাইনটি চালু করা হয়েছিল এবং 1890 সালে 3 মাইল প্রসারিত করা হয়েছিল। নদী নৌযানটি অবশ্য কঠিন ছিল কারণ মাত্র ৩.৯ মিটার (১৩ ফুট) কম জল সরবরাহকারী জাহাজটি জেটি পর্যন্ত পৌঁছতে পারে এবং এইভাবে নদীটির মুখে একটি নতুন পোর্ট নির্বাচিত করা হয় যেখানে অ্যাংকারিজ ভাল ছিল। মালপত্র রেলওয়ের দ্বারা পরিচালিত এবং 15 বছর পর ১৫ সেপ্টেম্বর, ১৯০১ সালে স্বতটেনহেম কর্তৃক আনুষ্ঠানিকভাবে খোলেন, নতুন পোর্ট পোর্ট সুইটেনহ্যাম নামে অভিহিত করা হয়।
পোর্ট ক্লাং অথরিটি ক্লাং বন্দর এলাকায় তিনটি বন্দর পরিচালনা করে, যেমন নর্থপোর্ট, সাউথপয়েন্ট এবং ওয়েস্টপোর্ট। পোর্ট ক্লাং অথরিটি প্রতিষ্ঠার পূর্বে, দক্ষিণ পোর্ট একমাত্র বিদ্যমান পোর্ট ছিল এবং মালয়েশিয়ান রেল প্রশাসন কর্তৃক পরিচালিত হয়। ওয়েস্টপোর্ট ও নর্থপোর্ট উভয়ই ব্যক্তিগতকরণ এবং ব্যক্তিগত সংস্থা হিসাবে পরিচালিত হয়েছে।
২০০৫ সালে বন্দরটির মোট ক্ষমতা ছিল ১০৯,৭০০,০০০ টন কার্গ পন্য, যা ১৯৪০ সালে ৫৫০,০০০ টন। 
পোর্ট ক্লান পৌরসভার কাউন্সিল (MPK) এর অধিক্ষেত্র অধীন হয়। সংসদ সদস্য সংসদ ক্লান, মিঃ চার্লস সান্টিয়াগো দ্বারা প্রতিনিধিত্ব করা হয়। সেলংর রাজ্য পরিষদে, টাউনশিপ পোর্ট ক্লাং এর রাষ্ট্রীয় সমাবেশে জনাব আব্দুল খালিদ ইব্রাহিমের প্রতিনিধিত্ব করেন, যিনি রাষ্ট্রের সাবেক মুখ্যমন্ত্রী ছিলেন।
হংকং বন্দর
হংকং বন্দর বা হংকং পোর্ট দক্ষিণ চীন সাগর উপকূলের হংকং দ্বীপে অবস্থিত, একটি বৃহত্ত কন্টেইনার সমুদ্র বন্দর যা কনটেইনারের দ্বারা পরিবহনে যুক্ত পণ্যগুলিতে বাণিজ্য দ্বারা প্রভাবিত এবং কম পরিমাণে কাঁচামাল এবং যাত্রী পরিবহন করে বন্দরটি। হংকংয়ের অর্থনৈতিক উন্নয়ন, ভিক্টোরিয়া হারবারের প্রাকৃতিক আশ্রয় এবং গভীর জলের অর্থনৈতিক বিকাশের একটি প্রধান কারণ হলো সব ধরণের জাহাজের নোঙর এবং হ্যান্ডলিংয়ের জন্য আদর্শ অবস্থা। এটি বিশ্বের সর্বাধিক ব্যস্ততম বন্দরগুলির মধ্যে একটি, জাহাজের গতিপথ, পণ্যবাহী জাহাজ এবং যাত্রী বহন করা এই তিনটি বিষয়য় অনুযায়ী।
পোর্ট প্রশাসনের দায়িত্ব অর্পণ করা হয় সামুদ্রিক পরিচালক সংস্থাকে। পোর্ট অপারেশন কমিটি পোর্টের দক্ষ পরিচালনাগুলিকে প্রভাবিত করে এমন সমস্ত বিষয়গুলি সম্পর্কে পরামর্শ দেয়, যা সেগুলি ছাড়াও পাইলট অ্যাডভাইজরি কমিটির দায়িত্ব এবং আঞ্চলিক স্থানীয় উপসাগরীয় উপদেষ্টা কমিটির দায়িত্ব। হংকং মেরিটাইম অ্যান্ড পোর্ট বোর্ড (HKMPB) পোর্ট পরিকল্পনা এবং উন্নয়ন এবং হংকংকে একটি আঞ্চলিক হাব পোর্ট এবং বিশ্বের একটি প্রধান কনটেইনার বন্দর হিসেবে হংকংয়ের সামুদ্রিক শিল্পের উন্নয়নের জন্য পদক্ষেপের সাথে সম্পর্কিত বিষয়ে সরকারকে পরামর্শ দেয়। একটি আন্তর্জাতিক সামুদ্রিক কেন্দ্র হিসাবে হংকং-এর অবস্থান উন্নীত করা। এইচকেএমপিবি প্রতিস্থাপিত (এপ্রিল ২০১৬) প্রাক্তন হংকং মেরিটাইম ইন্ডাস্ট্রি কাউন্সিল এবং হংকং পোর্ট ডেভেলপমেন্ট কাউন্সিল এবং পরিবহন এবং হাউজিং সচিব দ্বারা সভাপতিত্ব করেন, তারা উভয় ছিল।
জাহাজগুলি বন্দরে ঢুকতে সক্ষম করার জন্য সামুদ্রিক বিভাগ দায়িত্ব পালন করে তা নিশ্চিত করার জন্য দায়ী, তাদের কার্গোগুলি কাজ করে এবং যত দ্রুত সম্ভব নিরাপদে বন্দরে থেকে চলে যায়। এটি সবচেয়ে বড় তেল বহনকারী ট্যাঙ্কার্স থেকে সর্বনিম্ন যাত্রী বহনকারী সাম্পানগুলিতে সমস্ত শ্রেণী ও ধরনের জাহাজের জন্য নিরাপত্তা মানসের অনেক দিকের সাথে সংশ্লিষ্ট। এটি সমুদ্রগামী জাহাজগুলির জন্য নৌপরিবহন এবং মুরিং জেটিগুলির সাহায্যে সহায়তা করে, তিনটি সীমান্তের ফেরি টার্মিনাল পরিচালনা করে এবং আটটি পাবলিক কার্গো ওয়ার্কিং এলাকা পরিচালনা করে।
হংকং বন্দর দক্ষিণ-পূর্ব ও পূর্ব এশিয়ার অঞ্চলে সেবা প্রধান করার জন্য বিভিন্ন কেন্দ্রীয় বন্দরগুলির মধ্যে একটি। হংকং ২০০৭ সালে ২৩.৯ মিলিয়ন টিইইউ (কন্ট্রোনের ২০-ফুট সমতুল্য ইউনিট) পরিচালনা করে, এটি চীনের সবচেয়ে বড় কন্টেইনার বন্দরের স্থিতি বজায় রাখে এবং বিশ্বের সবচেয়ে ব্যস্ততম বন্দরগুলির মধ্যে একটি। বছরে হংকং থেকে কিছু ৪৫৬,০০০ জাহাজ এসে পৌঁছে এবং ২৪৩ মিলিয়ন টন কার্গো এবং প্রায় ২৫ মিলিয়ন যাত্রী বহন করে। হংকংয়ের কন্টেইনার জাহাজের গড় সময় প্রায় ১০ ঘন্টা। প্রচলিত বায়ু বা অ্যাঙ্করেজের মধ্য প্রবাহে প্রচলিত জাহাজের জন্য, এটি যথাক্রমে ৪২ এবং ৫২ ঘন্টা।
অনেক বছর ধরে এই বন্দরটি বিশ্বের সবচেয়ে ব্যস্ততম কন্টেইনার পোর্টগুলির মধ্যে একটি। এটি বিশ্বব্যাপী ব্যস্ততমকন্টেইনার বন্দর ছিল ১৯৮৭ থেকে ১৯৮৯ সাল পর্যন্ত এবং ১৯৯৯ থেকে ২০০৪ পর্যন্ত।
বন্দরের জাহাজ মেরামত, রক্ষণাবেক্ষণ, ড্রাইডকিং এবং সব ধরনের জাহাজ ভাঙার জন্য ব্যাপক সুযোগ রয়েছে। দুটি ভাসমান ড্রাইডক টসিং য়ই দ্বীপ পশ্চিম উপকূলে এবং লানটাউ দ্বীপের উত্তরপূর্বে অবস্থিত হয়। সর্বোচ্চ ১,৫০,০০০ টন ওজনের (DWT) পর্যন্ত জাহাজ ডেকিং করতে সক্ষম বন্দরটি।এছাড়াও বৃহৎ সংখ্যক ছোট জাহাজের যাতায়াতের ব্যবস্থা রয়েছে, যা বহনকারীদের মেরামত কাজ পরিচালনা করে এবং বিদেশী বাজারের জন্য সুশৃঙ্খল গচ্ছিত নৈপুণ্য এবং পরিতোষ জাহাজসহ বিশেষ নৈপুণ্য নির্মাণ করে।
বাদাখশান
বাদাখশান (পশতু/, "Badaxšân"; , "Badaxşon"; ; , Dungan: Бадахәшон, Xiao'erjing: بَا دَا کْ شًا, Ming dynasty era Chinese name- 巴丹沙) একটি ঐতিহাসিক অঞ্চল যেটি বর্তমানে আফগানিস্তান এবং দক্ষিণ-পূর্ব তাজিকিস্তানের উত্তর-পূর্বাঞ্চলীয় অংশগুলির অন্তর্ভুক্ত এলাকা নিয়ে সংগঠতিহ হয়েছে। বাদাখশান প্রদেশের নামের সাথে মিলিয়ে অঞ্চলটির নামকরণ করা হয়। এটি আফগানিস্তানের ৩৪টি প্রদেশগুলির মধ্যে একটি এবং এটি উত্তর-পূর্ব আফগানিস্তানের মধ্য অবস্থান করছে। অধিকাংশ ঐতিহাসিক নিদর্শন বাদাখশান তাজিকিস্তানের গর্নো-বাদাখশন স্বায়ত্তশাসিত অঞ্চলের অন্তর্গত যা দেশের দক্ষিণ-পূর্ব অংশে অবস্থিত। সাংস্কৃতিক ঐতিহ্যের একটি গুরুত্বপূর্ণ অংশ হিসেবে বাদাখশনের অঞ্চলের সঙ্গীত খুবই সমৃদ্ধ।
নামটি সাসানিয়া কর্তৃপক্ষের দেওয়া শিরোনাম "বেদাক্স" বা "বাদক্স" থেকে নেওয়া হয়েছে। যেটি প্রাথমিকভাবে *পতি-আক্ষ; হতে পারে বলে মনে করা হয় এবং মূল শব্দের অন্তে যুক্ত প্রত্যয় বিভক্তি প্রভৃতি দেশটি সংশ্লিষ্ট বোঝানো হয়েছে।
বাদাখশানে বিভিন্ন জাতি-ভাষাতত্ত্ববাদী ও ধর্মীয় সম্প্রদায় সমন্বয়ে গঠিত হয়েছে। তাজিকিস্তান ও পামিরিসদের সংখ্যাগরিষ্ঠ সম্প্রদায় এবং কিরগিজ ও উজবেকদের ক্ষুদ্র সংখ্যালঘুরা তাদের নিজেদের গ্রামগুলিতে দেখা যায়। পূর্ব ইরানের ভাষা গোষ্ঠী বিভিন্ন সময়ে পামীর ভাষার কথা বলে থাকেন। ২০ শতকের দিকে তাজিকিস্তানে গর্নো-বাদাকশান স্বায়ত্তশাসিত অঞ্চলের মধ্যে পামির ভাষায় কথা বলা পামীরিয়দের নিজস্ব স্বতন্ত্রসূচক জাতিগত ভাষার প্রমান দেয়। যদিও তাজিকিস্তানে একটি পৃথক জাতিগত গোষ্ঠী হিসাবে পামরি সম্প্রদায়কে আনুষ্ঠানিকভাবে স্বীকৃতি দেওয়া হয়নি, কিন্তু তাজিকিস্তানে পামিরি আন্দোলন এবং তাদের সকলের সমন্বয়ে সংগঠন তৈরী করা হয়। বাদাখশানের সম্প্রদায়ের প্রধান ধর্ম হলো ইসমাইলি ইসলাম এবং সুন্নি ইসলাম। এই প্রদেশের জনগণ সাংস্কৃতিক ঐতিহ্য সমৃদ্ধশীল এবং তারা অন্যতম প্রাচীন সঙ্গীতের সুর, কবিতা এবং নৃত্যকে বিশেষভাবে ধারণ করে আছে।
বাদাখশানের সকল দক্ষিণ জেলা নিয়ে পাহাড়ী জেলা গঠিত হয়েছে। নরিস্তানের উত্তর পাহাড় ও উপত্যকা (প্রাক্তন কাফিরস্থান) হিন্দু কুশের পশ্চিমাঞ্চলীয় হিন্দু কুশের অবশিষ্টাংশের অনুরূপ। হিন্দু কুশ একটি মহান কেন্দ্রীয় অভ্যুত্থান যা প্লেটুর দক্ষিণ প্রান্তকে প্রতিনিধিত্ব করে থাকে। এটি দক্ষিণের দীর্ঘ প্রবাহে বিভক্ত হয়েছে যার মধ্যে নুরস্তানের উপত্যকাগুলো নিহিহ রয়েছে, প্রায়শই একে অপরের কাছ থেকে বিচ্ছিন্ন এবং তুষারপাতের উচ্চতা দিয়ে তাদের বণ্টিত করে দেয়। ধীরে ধীরে উত্তর প্লেটো ওক্সাসের দিকে অগ্রসারমান হয় এবং বাদাখশানের কেন্দ্রস্থল ফয়জাবাদের প্রায় ১৫,০০০ ফুট থেকে ৪,০০০ ফুট উচ্চতা থেকে পতিত হয়।